6ο Καλαματιανό καρναβάλι: Συμπαθητική πρεμιέρα με κεφάτους καρναβαλιστές! - Messinia Live\nΣΥΜΠΑΘΗΤΙΚΗ ΠΡΕΜΙΕΡΑ ΕΚΑΝΕ ΓΙΑ ΤΟ 6ο ΚΑΛΑΜΑΤΙΑΝΟ ΚΑΡΝΑΒΑΛΙ\nΤο 6ο Καλαματιανό Καρναβάλι 2018 ξεκίνησε με κέφι και ζωντάνια από τους συμμετέχοντες καρναβαλιστές το βράδυ του Σαββάτου 3 Φεβρουαρίου 2018. Η εκδήλωση πραγματοποιήθηκε στην Κεντρική Πλατεία – Βασιλέως Γεωργίου και άρχισε με την παρουσίαση των γκρουπ και χορό από τοπικές σχολές. Ταυτόχρονα, οι ομάδες των καρναβαλιστών παρελάμβαναν τα λάβαρά τους και έκαναν κι ένα παιχνίδι πάνω στη σκηνή.\nΑκολούθησε η άφιξη της Πριγκίπισσας Ιζαμπώ, η οποία προσήλθε με την ακολουθία της. Τη σκηνοθεσία και την αφήγηση έκανε ο Γιώργος Τσαπόγας.\nΟ Δήμαρχος κήρυξε την έναρξη του Καρναβαλιού πατώντας ένα κουμπί, με αποτέλεσμα δεκάδες πυροτεχνήματα να φωτίσουν το νυχτερινό ουρανό.\nΤην έναρξη του 6ου Καλαματιανού Καρναβαλιού παρουσίασε ο Σάββας Πούμπουρας, με συμπαραστάτη τη μασκότ του φετινού Καρναβαλιού, που είναι ο Γάτος.\nΣτη συνέχεια – κι ενώ συνέβη μια αδικαιολόγητη δεκαπεντάλεπτη διακοπή, κάνοντας “κοιλιά” στην εκδήλωση, στη σκηνή ανέβηκαν για μια δίωρη συναυλία οι Koza Mostra, που έπαιξαν live όλες τις επιτυχίες τους.\nΑνάλογο χάσμα διαπιστώθηκε και στο break της συναυλίας τους με τον Σάββα Πούμπουρα να καλύπτει τα κενά…\nΟ DJ της εκδήλωσης έναρξης ήταν ο Θάνος Ντάλας, με άριστα αντανακλαστικά έκανε σωστές μουσικές παρεμβάσεις και ήταν πάντα “ετοιμοπόλεμος”.\nΟι σχολές χορού παρουσίασαν εξαιρετικό θέαμα και απέδειξαν για άλλη μια φορά ότι γίνεται καλή δουλειά!\nΗ συμμετοχή και η παρουσία του κόσμου στην πρεμιέρα του 6ου Καλαματιανού Καρναβαλιού ήταν ανάλογη με το όλο κλίμα που υπάρχει: ούτε ποδοπατηθήκαμε από τον πανικό αλλά ούτε κι άδεια ήταν η πλατεία.\nTους καρναβαλιστές από την άλλη, δεν τους ενδιαφέρει πόσο κόσμο θα έχει, αλλά να περάσουν καλά.\nΚαι είδαμε και πολλά μικρά παιδιά Δημοτικού και Γυμνασίου στα group και φυσικά αρκετές μαμάδες!\nΕκ μέρους της Καρναβαλικής επιτροπής ακούσαμε το σχόλιο: “Ηταν ικανοποιητικά και χωρίς προβλήματα“.\nRelated Items:6ο Καλαματιανό Καρναβάλι, KOZA MOSTRA, ΔΗΜΟΣ ΚΑΛΑΜΑΤΑΣ, ΕΥΖΗΝ-ΚΥΡΙΟ, ΚΑΡΝΑΒΑΛΙ ΚΑΛΑΜΑΤΑ, ΣΑΒΒΑΣ ΠΟΥΜΠΟΥΡΑΣ, ΣΗΜΑΝΤΙΚΑ


Τσαπατώρης: «Να δώσουμε ιδιαίτερη προσοχή» – Infobasket\nΤσαπατώρης: «Να δώσουμε ιδιαίτερη προσοχή»\n16/12/2017 infobasket Τσαπατώρης, ΧΑΡΙΛΑΟΣ ΤΡΙΚΟΥΠΗΣ\nΟλοκληρώθηκε η προετοιμασία του Χαρίλαου Τρικούπη ενόψει του τελευταίου (εντός έδρας) αγώνα της χρονιάς κόντρα στα Φάρσαλα. Η ομάδα του Μεσολογγίου θέλει να αφήσει πίσω της τη κακή εμφάνιση και την ήττα από τους Ίκαρους Σερρών και να επανέλθει στα νικηφόρα αποτελέσματα που θα τη διατηρήσει στη κορυφή του βαθμολογικού πίνακα.\nΗ εβδομάδα δεν κύλησε ομαλά για το Γιάννη Δημητριάδη και τους συνεργάτες του καθώς είδε αρκετούς παίχτες να ταλαιπωρούνται από μικροπροβλήματα τραυματισμών. Παρόλα αυτά όλοι αναμένεται να σφίξουν τα δόντια αύριο και να αγωνιστούν κανονικά ώστε να βοηθήσουν την ομάδα να πάρει τη 9η φετινή της νίκη.\nΌλη την εβδομάδα δώθηκε ιδιαίτερη έμφαση στα λάθη που έκαναν οι παίχτες μας τη προηγούμενη αγωνιστική ώστε να μην επαναληφθούν. Ιδιαίτερη προσοχή θέλει και η ομάδα των Φαρσάλων που διαθέτει ένα εξαιρετικό σύνολο με έμπειρους παίχτες, κάτι που μαρτυρά και η βαθμολογική της θέση καθώς βρίσκεται στη 3η θέση της βαθμολογίας με ρεκόρ 6 νίκες και 4 ήττες.\nΟ Χρήστος Τσαπατώρης μίλησε εν όψει της αυριανής αναμέτρησης στο επίσημο κανάλι της ομάδας στο Youtube.\n← Στο Casa Cook ο Ιπποκράτης Κω\nΑντωνίου: «Αντιμετωπίζουμε το κάθε ματς σαν τελικό» →\nΑλ. Καρατζάς: «Η διαμορφωμένη κατάσταση μας υποχρεώνει να κινηθούμε πιο χαμηλά στο μπάτζετ»


Ζώδια: Τι λένε τα άστρα για σήμερα, Τετάρτη 14 Αυγούστου; - Ζώδια - Athens magazine\nΤι επιφυλάσσει η Τετάρτη (14/08) για όλα τα ζώδια; Δείτε παρακάτω τις προβλέψεις! Δείτε Ποιο Αιγυπτιακό ζώδιο σας αντιστοιχεί και τι σημαίνει!\nΗ μέρα θα ανοίξει με εσάς να νιώθετε σαν ανάλαφρα πουλάκια…\nΠεταρίζετε ανέμελα με το ταίρι σας ακόμα και χωρίς σκοπό, από λουλούδι σε λουλούδι. Πανσέληνος του Δεκαπενταύγουστου: Πώς θα επηρεαστούν τα ζώδια;\nΗ αντίδρασή σας σε κάθε γκρινιάρη πρέπει να είναι άμεση για να επανέλθει το χαμόγελο.\nΗ περίοδος είναι ιδανική για να επανεξετάσετε τη λίστα των υποχρεώσεων του καθενός.\nΠοιος είναι ο πιο εύκολος τρόπος να πέσουν σύννεφα σε μια σχέση; Οι μπηχτές, οι ειρωνίες και τα νεύρα!\nΑν κάτι σας έχει διαφύγει, είναι η αιτία της «ψυχρότητας».\nΕίναι οι μέρες που θα νιώθετε κάπως σαν πιασμένοι, κάπως σαν αδιάθετοι…\nΘα θέλετε να κάνετε πράγματα που δεν έχετε δοκιμάσει ξανά, ακόμα κι αν είναι ιδιόρρυθμα ή εκκεντρικά.\nΗ ρομαντική και ερωτική διάθεση θα πάρει την ανιούσα, η αυτοπεποίθησή σας θα τονωθεί!


Λουτρά Θέρμης: Προγραμματική σύμβαση για την αξιοποίηση τους - ota24.gr\nΣτην αποψινή (04/04/2022) συνεδρίασή του το Δημοτικό Συμβούλιο Θεσσαλονίκης ενέκρινε την υπογραφή προγραμματικής σύμβασης μεταξύ του Δήμου Θεσσαλονίκης και του Δήμου Θέρμης με αντικείμενο την αξιοποίηση των Λουτρών και της ευρύτερης αυτών περιοχής.\nΟ Δήμαρχος Θεσσαλονίκης κ. Κωνσταντίνος Ζέρβας χαρακτήρισε την περιοχή των Λουτρών «Πολύτιμο πετράδι» στα περιουσιακά στοιχεία του Δήμου Θεσσαλονίκης.\nΣτην κεντρική τοποθέτησή του προς το Δημοτικό Συμβούλιο, ο κ. Ζέρβας εξήγησε ότι η συνεργασία με τον Δήμο Θέρμης είναι απαραίτητη, καθώς τα Λουτρά ιδιοκτησιακά ανήκουν στον Δήμο Θεσσαλονίκης, αλλά διοικητικά βρίσκονται εντός των ορίων της Θέρμης. Αυτό πρακτικά σημαίνει ότι σειρά αδειοδοτήσεων και κυκλοφοριακών μελετών θα πρέπει να περάσουν από τις υπηρεσίες του Δήμου Θέρμης.


Διακοπές με το σκυλάκι! tips...\nBy Eleanna 13/08/2015\nΚάποιοι από εμάς έχουν κατοικίδια. Μία από αυτούς είμαι κι εγώ με 2 σκυλίτσες! Είναι κι αυτά μέλη της οικογένειας και όταν φτάνει η ώρα για τις καλοκαιρινές μας διακοπές πολλές φορές δεν υπάρχει κάποιος φίλος ή συγγενής διαθέσιμος να τα φροντίσει.\nΤι κάνουμε λοιπόν όταν πρέπει να έρθει το σκυλάκι μαζί μας διακοπές;\nΠρώτα απ’ όλα βεβαιωνόμαστε πως στον προορισμό που έχουμε επιλέξει να κάνουμε τις καλοκαιρινές μας διακοπές το ξενοδοχείο ή το ενοικιαζόμενο δωμάτιο που θέλουμε να κλείσουμε επιτρέπει κατοικίδια. Πλέον πολλά ξενοδοχεία και ενοικιαζόμενα δωμάτια επιτρέπουν τη διαμονή του κατοικίδιου αρκεί να είναι ήσυχο και να έχει κάνει τα απαραίτητα εμβόλια του.\n(Μία πολύ καλή λύση είναι το camping αν σας αρέσει!)\nΒεβαιωνόμαστε πως το σκυλάκι μας μπορεί να ταξιδέψει. Αν δεν είναι συνηθισμένο σε αποστάσεις με το αυτοκίνητο καλό είναι λίγες μέρες πριν να αρχίσετε τις κοντινές αποστάσεις- βόλτες για να δείτε την αντίδραση του. Μπορεί να ζαλίζεται, να είναι σε υπερένταση, να κλαίει, ακόμα και να κάνει εμετούς. Και πάλι σε μία τέτοια περίπτωση ο κτηνίατρος μπορεί να σας δώσει ένα χαπάκι ώστε να είναι ήρεμο. ΑΝ όμως είναι συνηθισμένο ή δεν το ενοχλεί το αυτοκίνητο καλύτερα να μη δώσετε τίποτα στο ζωάκι σας!\nΑν το σκυλάκι σας είναι μικρόσωμο καλύτερα να το έχεις μπροστά σου! Αν είναι σε κλουβάκι φροντίστε να κάνετε συχνές στάσεις για να βγαίνει και να ξεμουδιάζει αν το ταξίδι είναι αρκετές ώρες. Επίσης είναι βασικό το σκυλάκι να έχει φάει τουλάχιστον 2 ώρες πριν ξεκινήσεις!\nΠριν το ταξίδι σας καλό θα ήταν να κάνετε μία επίσκεψη στον κτηνίατρο σας. Ένα μικρό τσεκ –απ ή τυχόν κάποιο εμβόλιο που εκκρεμεί αλλά και οι απαραίτητες συμβουλές του γιατρού που παρακολουθεί το ζωάκι σας. Ρωτήστε τί φάρμακα θα πρέπει να έχετε μαζί σας σε περίπτωση ατυχήματος ή κάποιου ανεπιθύμητου τσιμπήματος από κάποιο έντομο.\nΣε πολλά καταστήματα με είδη κατοικιδίων υπάρχουν kit πρώτων βοηθειών σε οικονομικές τιμές.\nΈνα κολάρο για τσιμπούρια και μία αμπούλα αποπαρασίτωσης είναι τα βασικά που πρέπει να βάλετε στο σκυλάκι σας για να έχετε το κεφάλι σας ήσυχο από ανεπιθύμητα ζιζάνια! Επίσης ένα σπρέι σιτρονέλας θα σας φανεί πολύ χρήσιμο! Είναι επιπλέον πολύ οικονομικό.\nΦτιάξε ένα τσαντάκι με όλα όσα πρέπει να έχετε μαζί σας για το μικρό σας φίλο. Σίγουρα θα χρειαστείτε :\n✔ Τα πιατάκια φαγητού του σκυλάκου σας\n✔ Τα παιχνίδια του\n✔ Το κρεβατάκι του\n✔ Την πετσέτα του\n✔ Τη βούρτσα του\n✔ Ένα εφεδρικό λουρί\n✔ Την ταυτότητα του, σε περίπτωση που δεν έχει μικροτσίπ!\n✔ Φάρμακα σε περίπτωση ατυχήματος! Κάποια φάρμακα ίσως να μην είναι εύκολα να τα βρεις, οπότε καλύτερα να τα έχεις προμηθευτεί πριν! Απαραίτητα επίσης είναι οι ενέσεις ατροπίνης και τα χάπια ενεργού άνθρακα για την πιθανότητα φόλας ή δηλητηρίασης.\n✔ Ένα δοχείο ταξιδίου για νερό\n✔ Σακουλάκια για τις ακαθαρσίες στη βόλτα! (Αυτό να μην το ξεχνάτε!!!)\n✔ Το βιβλιάριο υγείας του\n✔ Το τηλέφωνο του κτηνιάτρου για παν ενδεχόμενο!\nΦτάνοντας στον προορισμό!\nΔώσε χρόνο στο μικρό σου φίλο να εξερευνήσει το περιβάλλον! Ίσως μια – δυο μέρες να είναι ανήσυχο αλλά δεν είναι κι εύκολο να προσαρμοστεί από τη μία μέρα στην άλλη! Δείξε του τον χώρο του… Βασικό! Τοποθέτησε του το κρεβατάκι του, τα πιατάκια του και τα παιχνίδια του σε ένα σημείο ώστε να αισθανθεί οικία με το περιβάλλον και να ξέρει ποιος είναι ο χώρος του!\nΦροντίστε το σκυλάκι σας να είναι ήσυχο. Αν είναι από τους σκύλους που γαυγίζουν και είναι λίγο ζωηρούλικο καλύτερα στη βόλτα να είναι μαζί σας για να μην ξεσηκώσει τον κόσμο και σας δημιουργήσει πρόβλημα. Αν είναι ήσυχο, ίσως τις πρώτες μέρες να κλαίει λίγο μέχρι να συνηθίσει το περιβάλλον…\nΟκ! Μπορείς να πάρεις μαζί σου τον τετράποδο φίλο σου αρκεί να μην ενοχλείς! Υπάρχουν παραλίες που επιτρέπουν στα κατοικίδια να απολαύσουν το μπάνιο τους, υπάρχουν κι άλλες που δεν το επιτρέπουν! Σεβόμαστε τα παιδιά και ΔΕΝ αφήνουμε το κατοικίδιο μας να γεμίσει ακαθαρσίες… Μπορείς να βρεις μία παραλία όπου δεν πηγαίνει κόσμος και έτσι να απολαύσει και το σκυλάκι το μπανάκι του! Σεβόμαστε επίσης τους ανθρώπους που ΔΕΝ τα πάνε και τόσο καλά με τους τετράποσους φίλους μας!\n(Υπάρχουν νόμοι που πλέον σε αφήνουν να κολυμπήσει οπουδήποτε, αρκεί να είναι εμβολιασμένο κλπ… αλλά όπως και να έχει είναι μπέρδεμα και άκρη δεν βρίσκεις! Εμείς τις πηγαίνουμε απόμερα… Δεν θέλουμε να κολυμπούν μαζί με παιδιά!)\nΠροσοχή στη ζέστη!!!\nΜεγάλη προσοχή στη ζέστη! Το σκυλάκι σας μπορεί να πάθει θερμοπληξία! Αν δείτε αλλαγή συμπεριφοράς, είναι λίγο νωχελικό κλπ να επικοινωνήσετε με τον κτηνίατρο σας άμεσα! Πάντα να έχετε νερό μαζί σας και να δροσίζετε και το σώμα του!\nΦαίνεται όλο αυτό βουνό αν δεν το έχεις ξανακάνει ε;\nΔεν είναι όμως! Η πρώτη φορά μοιάζει «κάπως». Είναι σαν να έχεις μαζί σου ένα ακόμα παιδί! Σας διαβεβαιώνω όμως πως οι διακοπές με τους τετράποδους φίλους μας είναι σούπερ! 😉\nΤο έχουμε κάνει αρκετές φορές και πάντα περνάμε τέλεια! Πραγματικά οικογενειακές διακοπές!\nΕίναι πολύ σημαντικό από την ώρα που θα αποκτήσετε ένα τετράποδο ζωάκι να το κάνετε κοινωνικό! Όσο περισσότερο είναι μαζί σας στη βόλτα και συναναστρέφεται με κόσμο τόσα λιγότερα προβλήματα θα έχετε. Επίσης όσο το βάζετε στο αυτοκίνητο για κοντινές έστω μετακινήσεις τόσο θα συνηθίσει και ΔΕΝ θα έχετε κανένα απολύτως πρόβλημα για ταξιδάκια οδικώς μαζί του!\nΜην ξεχνάτε όπως και να έχει πως το επιλέξατε με δική σας ευθύνη! Και η ευθύνη απέναντι σε μία αθώα ψυχούλα είναι μεγάλη!\nΑν λοιπόν φέτος θα έχετε μαζί σας το σκυλάκι σας στις καλοκαιρινές σας διακοπές, ελπίζω έστω και λίγο να σας βοήθησα με αυτό το άρθρο!


Έφεση Μαγκουάιρ κατά της απόφασης του δικαστηρίου Σύρου- Αιχμή η καθυστέρηση στη χορήγηση στοιχείων της υπόθεσης – Dikastiko.gr\nΣτην κατάθεση έφεσης κατά της απόφασης του δικαστηρίου Σύρου, με την οποία επιβλήθηκε ποινή 21 μηνών στον αρχηγό της Μάνστεστερ Γιουνάιτεντ Χάρι Μαγκουάιρ θα προχωρήσει το νομικό επιτελείο της ομάδας.\nΒασικό επιχείρημα είναι η καθυστερημένη ενημέρωση για τα αποδεικτικά στοιχεία της υπόθεσης, κάτι που είχε επισημάνει και ο δικηγόρος Αλέξης Αναγνωστάκης στη διάρκεια της χθεσινής δίκης ζητώντας αναβολή, που δεν έγινε δεκτή.\nΣύμφωνα με ανακοίνωση της ομάδας, που δημοσιοποίησε το newsit.gr «η Μάντσεστερ Γιουνάιτεντ γνωρίζει την απόφαση του ελληνικού δικαστηρίου. Ο Χάρι Μαγκουάιρ παραδέχτηκε ότι δεν είναι ένοχος για όλες τις κατηγορίες για παράβαση και συνεχίζει να ισχυρίζεται έντονα την αθωότητά του».\nΌπως επισημαίνεται «πρέπει να σημειωθεί ότι η εισαγγελία επιβεβαίωσε τις κατηγορίες και παρείχε τα αποδεικτικά στοιχεία αργά την προηγούμενη ημέρα της δίκης, δίνοντας στην νομική ομάδα ελάχιστο χρόνο για να τα αφομοιώσει και να προετοιμαστεί. Στη συνέχεια απορρίφθηκε ένα αίτημα αναβολής της υπόθεσης».\nΓια το λόγο αυτό αναφέρει η ανακοίνωση «σε αυτή τη βάση, μαζί με τα ουσιαστικά αποδεικτικά στοιχεία που αντικρούουν τις κατηγορίες, η νομική ομάδα του Χάρι Μαγκουάιρ θα κάνει έφεση». Σε μήνυμά του σε μέσα κοινωνικής δικτύωσης ο ίδιος ο αρχηγός της Μάντσεστερ Γιουνάιτεντ ανέφερε χαρακτηριστικά: «Ο ήλιος, το φεγγάρι και η αλήθεια δεν κρύβονται από κανέναν…».\nΝα σημειωθεί ότι μετά την απόφαση του δικαστηρίου Σύρου, ο Γκάρεθ Σάουθγκειτ απέκλεισε τον Χάρι Μαγκουάιρ από την αποστολή της Εθνικής Αγγλίας για τους αγώνες στο Nations League με την Ισλανδία και τη Δανία στις 5 και 8 Σεπτεμβρίου, ενώ αρχικώς είχε ανακοινωθεί η συμμετοχή του.


IMATHIA-com "GreeK Blogger": ΒΕΡΟΙΑ - 1ο ΦΕΣΤΙΒΑΛ ΡΟΔΑΚΙΝΟΥ 27-29 ΜΑΙΟΥ 2016\nΤο 1ο Φεστιβάλ Ροδάκινου θα πραγματοποιηθεί από τις 27 έως τις 29 Μαΐου στην πόλη της Βέροιας, αναβιώνοντας έναν θεσμό της περιόδου 1958-1963 που είχε σκοπό την προβολή των αγροτικών προϊόντων του κάμπου της Ημαθίας σε όλη την Ελλάδα.\nΗ αυλαία των εκδηλώσεων του τριήμερου Φεστιβάλ θα ανοίξει με ένα διεθνές συνέδριο για το ροδάκινο, στο οποίο θα συμμετάσχουν παραγωγικοί φορείς από την Τουρκία, αλλά και καθηγητές από τη Ρώμη και το Αριστοτέλειο Πανεπιστήμιο Θεσσαλονίκης.\nΕπίσης, έχει προγραμματιστεί μία\nγιορτή γαστρονομίας στο πάρκο της Ελιάς, όπου θα επινοηθούν συνταγές με βάση το ροδάκινο, καθώς και ένα δημιουργικό εργαστήρι για παιδιά με θέμα το συγκεκριμένο φρούτο, στη Δημόσια Κεντρική Βιβλιοθήκη της Βέροιας.\n«Ο Τουριστικός Όμιλος Βέροιας πραγματοποίησε το συγκεκριμένο Φεστιβάλ την περίοδο 1958-1963, πριν από σχεδόν 60 χρόνια. Ήταν κάτι πολύ πρωτοποριακό. Τελευταία ζωντανέψαμε και πάλι τον Τουριστικό Όμιλο και ξεκινάμε το Φεστιβάλ. Στόχος μας είναι να καθιερωθεί μία εκδήλωση που να υποστηρίζει το αγροτικό προϊόν και να προβάλει την πόλη» δήλωσε ο πρόεδρος του Τουριστικού Ομίλου Βέροιας, Ζήσης Πατσίκας, με αφορμή συνέντευξη Τύπου που δόθηκε στις 15 Μαρτίου για το 1ο Φεστιβάλ Ροδάκινου.\nΤο Φεστιβάλ πραγματοποιείται σε συνεργασία με την Κοινοπραξία Ομάδων Παραγωγών Νομού Ημαθίας, υπό την αιγίδα του Επιμελητηρίου Ημαθίας και του Βιοτεχνικού Επιμελητηρίου Ελλάδας.\nΚΑΛΗΜΕΡΑ ΑΠΟ ΤΗΝ ΗΜΑΘΙΑ............ ( Ieva's polka...\nΚΑΛΗΜΕΡΑ ΑΠΟ ΤΗΝ ΗΜΑΘΙΑ......... (To Kalytero Paid...\nΤΕΛΟΣ ΜΑΡΤΙΟΥ ΠΛΗΡΩΝΕΤΑΙ Η ΣΥΝΔΕΔΕΜΕΝΗ ΣΤΑ ΤΕΥΤΛΑ!...\nΗΜΑΘΙΑ - ΕΞΙΧΝΙΑΣΤΗΚΑΝ 5 ΚΛΟΠΕΣ ΑΠΟ ΚΑΤΟΙΚΙΕΣ(ΦΩΤΟ...\nKAΛΗΜΕΡΑ ΑΠΟ ΤΗΝ ΗΜΑΘΙΑ....(Είναι ωραία η θάλασσα)...


Τέλος ο Κούμαν! | Onsports.gr\nhome ΠοδόσφαιροΕυρώπηΤέλος ο Κούμαν! Κοινοποιήστε\nΤέλος ο Κούμαν!\tΣυντάκτης: Onsports team\nΔημοσίευση: Τρίτη, 18 Οκτωβρίου 2011 15.01\nΟύτε πέντε μήνες δεν πρόλαβε να συμπληρώσει στον πάγκο της Ουτρέχτης ο Έρβιν Κούμαν και παραιτήθηκε.\tΌπως ανακοίνωσε το πρωί της Τρίτης η διοίκηση του ολλανδικού συλλόγου, η συνεργασία με τον 50χρονο τεχνικό τερματίστηκε, έπειτα από επιθυμία του ίδιου. «Η συνεργασία μεταξύ της Ουτρέχτης και του Έρβιν Κούμαν έληξε. Έπειτα από αίτημα του προπονητή, το συμβόλαιό του τερματίστηκε άμεσα. Ο Κούμαν πήρε αυτή την απόφαση, θεωρώντας ότι οι συνθήκες εργασίας δεν ανταποκρίνονται στις απαιτήσεις του. Υπήρξαν διάφορες συζητήσεις μεταξύ της διοίκησης και του Κούμαν, όμως, ο προπονητής δεν διαπίστωσε την πρόοδο που ήθελε. Η Ουτρέχτη δεν πιστεύει ότι μπορεί να ανταποκριθεί στις απαιτήσεις του Κούμαν και συμφώνησε με το αίτημά του για λύση του συμβολαίου του», αναφέρει η ανακοίνωση που εξέδωσε η Ουτρέχτη.\nΣε ότι αφορά τον αντικαταστάτη του 50χρονου τεχνικού, αυτός θα είναι -προσωρινά- ο μέχρι πρότινος βοηθός του και συμπαίκτης του στην εθνική Ολλανδίας από το 1983 μέχρι το 1994, Γιαν Βάουτερς.


Οδηγός χιονοδρομικού για Āb Alī, χάρτης περιοχής και διαμονή για Āb Alī.\nΟδηγός για το χιονοδρομικό Āb Alī\nΟδηγός Θέρετρου Āb Alī\nΗ περίληψη στο θέρετρο Āb Alī είναι: Āb Alī has 9 αναβατήρες within its terrain that is suitable for intermediate level. Find location, trail maps and piste maps covering the mountains 250m of vertical range and surrounding area.\nΑναβατήρες στο Āb Alī:\nΕπίσκεψη στο Āb Alī\nΧρήσιμες πληροφορίες για το κέντρο που θα σας βοηθήσουν να προγραμματίσετε το ταξίδι σας στο Āb Alī\nΠαροχές στο Āb Alī\nΗ έκταση στο Āb Alī περιλαμβάνει::\nΠώς είναι στο χιονοδρομικό κέντρο Āb Alī;\nΤελευταίες φωτογραφίες από το κέντρο Āb Alī Δείτε όλες τις φωτογραφίες στη σελίδα συλλογής φωτογραφιών του κέντρου Āb Alī\nΔικαιώματα φωτογραφίας: Amin nia\nΔικαιώματα φωτογραφίας: ali nasiri\nΔικαιώματα φωτογραφίας: mehdi hezari\nΔικαιώματα φωτογραφίας: hamed\nΕξερευνήστε τον χάρτη τοποθεσίας του Āb Alī\nΔιαδραστικός χάρτης μονοπατιών και πίστας Āb Alī. Προβάλετε την πίστα και τα μονοπάτια, καθώς και τα γύρω εδάφη και ορεινά περιγράμματα για δράση στην εξοχή. Βρείτε και συγκρίνετε κοντινά θέρετρα με κλικ στους δείκτες θέρετρου.\nΠοιος είναι ο μήνας με το περισσότερο χιόνι στο κέντρο Āb Alī;\nΗ πιο χιονισμένη εβδομάδα στο Āb Alī είναι η 2 εβδομάδα του Φεβρουάριος. Υπάρχουν συνήθως 4.0 χιονώδεις ημέρες κατά τη διάρκεια αυτής της εβδομάδας με 19 cm χιονόπτωσης. Δείτε τα παρακάτω γραφήματα του Ιστορικού χιονόπτωσης στο Āb Alī.\nΠώς είναι το χιόνι τώρα στο Āb Alī\nΣύνοψη των συνθηκών χιονιού που ισχύουν αυτήν τη στιγμή στο Āb Alī. Βρείτε περισσότερες πληροφορίες στο Āb Alī σελίδα αναλυτικού δελτίου χιονόπτωσης.\nΒάθος χιονιού στο Āb Alī::\nΧιονοδρομικά κέντρα κοντά στο Āb Alī\nΑνακαλύψτε χιονοδρομικά κέντρα κοντά στο Āb Alī. Κάντε κλικ παρακάτω για να δείτε οδηγούς για χιονοδρομικά κέντρα.\nΤελευταία χιονόπτωση: 4 cm Sun 02 May


Αναζήτηση για εξοχικό προς πώληση Αρκαλοχώρι, Ν. Ηρακλείου - Realestate.com.gr\nΑναζήτηση ακινήτωνΑναζήτηση για εξοχικό προς πώληση Αρκαλοχώρι, Ν. Ηρακλείου\nΑρχική / Ν. Ηρακλείου/ Αρκαλοχώρι / Ακίνητα\nΑναζήτηση για εξοχικό προς πώληση Αρκαλοχώρι, Ν. Ηρακλείου\nΑρκαλοχώρι, Εξοχικό 212 τ.μ. προς πώληση\nΠωλείται 2-όροφη μονοκατοικία έκτασης 212 τμ στην Κρήτη. Το ισόγειο αποτελείται από ένα υπνοδωμάτιο, σαλονοκουζίνα, μία κουζίνα, ένα μπάνιο, αποθήκες,...\nΑρκαλοχώρι, Εξοχικό 60 τ.μ. προς πώληση\nΠωλείται 1-όροφη μονοκατοικία έκτασης 60 τμ στην Κρήτη. Σπίτι 2 υπνοδωμάτια, σαλονοκουζίνα, σαλόνι, μία κουζίνα, ένα ντούζ, αποθήκες. Η μονοκατοικία...\nΑρκαλοχώρι, Εξοχικό 120 τ.μ. προς πώληση\nΠωλείται παλαιάς κατασκευής 0-όροφη μονοκατοικία έκτασης 120 τμ στην Κρήτη. Η μονοκατοικία έχει διάταξη εμπρός. Προσφέρει θέα στο βουνό, στη πόλη....\nΨάξε για εξοχικό προς πώληση Αρκαλοχώρι, Ν. Ηρακλείου και βρες αυτό που σου ταιριάζει μέσα από 3 ποιοτικά ακίνητα


Το παραδοσιακό Suite Dreams Istanbul Hostel βρίσκεται δύο βήματα από παραλία.\nΤο χόστελ βρίσκεται στην περιοχή Ταξίμ, 1050 μέτρα μακριά από Βασιλική Κινστέρνα, Συνεδριακό Κέντρο Κωνσταντινούπολης και Μπλε Τζαμί .\nΤο κατάλυμα παρέχει δωμάτια με δωρεάν Wi-Fi, ανεξάρτητη ρύθμιση κλιματισμού, ιδιωτική θυρίδα ασφαλείας, σίδερο και σιδερώστρα και καναπέ. Στα δωμάτια επίσης έχει μαρμάρινο δάπεδο. Υπάρχουν ιδιωτικά μπάνια εξοπλισμένα με σεσουάρ, δωρεάν προϊόντα περιποίησης και πετσέτες.\nΤο ξενοδοχείο προσφέρει καθαριστήριο, υπηρεσίες πορτιέρη και υπηρεσία σιδερώματος καθώς και ειδική αίθουσα καπνίσματος και χώρο στάθμευσης.\nSultana's Dinner and 1001 Nights Show 450 μ\nChurch of St. Mary Draperis 550 μ\nIstanbul Lutfi Kirdar Convention & Exhibition Center 1.0 χλμ\nBalik Pazari 800 μ\nGalatasaray High School (Galatasaray Lisesi) 850 μ\nFamily Club At Grand Riviera Princess Θέρετρο in Πλάγια Ντελ Κάρμεν\nPushkin Square Ξενοδοχείο in Μόσχα\nLolita B And B Bed and Breakfast in Βαρκελώνη\nDream Ξενοδοχείο in Isla Holbox\nCurzon House Ξενοδοχείο in Λονδίνο\nCasa Grazia Διαμέρισμα in Φλωρεντία\nBahia Principe Vacation Rentals - Green 3 - Two-bedroom Villas Βίλα in Akumal\nLondontravel Πανσιόν in Λονδίνο\nPalmers Swiss Hostel in Λονδίνο\nThe Privilege Hotel Ezra Royal Beach Ξενοδοχείο in Κο Σαμούι\nSheraton Ξενοδοχείο in Σουραμπάγια\nPierre & Vacances Cala Cristal Ξενοδοχείο in Miami Playa\nWeston Bed and Breakfast in Poole\nNa Tara Θέρετρο in Κο Τσανγκ\nRena Studios Ξενοδοχείο in Λάμπη\nPanos Beach Ξενοδοχείο in Platanés


«Βόμβα» με Λεκάκη ο Εθνικός Πειραιά - Basketworld.net\nBasketworld.net > News > Β' ΕΘΝΙΚΗ > ΒΟΡΡΑΣ > «Βόμβα» με Λεκάκη ο Εθνικός Πειραιά\nΣε μια σημαντική κίνηση προχώρησε ο Εθνικός, καθώς ανακοίνωσε την απόκτηση του Γιάννη Λεκάκη.\n«Η Διοικούσα Επιτροπή του τμήματος μπάσκετ του Εθνικού ανακοινώνει την απόκτηση του Γιάννη Λεκάκη. Ο 30χρονος καλαθοσφαιριστής, ο οποίος είναι γέννημα θρέμμα Πειραιώτης, θα ενισχύσει την ομάδα μας τη νέα σεζόν.\nΟ 30χρονος καλαθοσφαιριστής δήλωσε για τη μεταγραφή του στην ομάδα μας: «Είμαι πολύ χαρούμενος που αποτελώ μέλος της οικογένειας του Εθνικού. Ευχαριστώ πολύ τη διοίκηση του Εθνικού και τον κόουτς Οικονομάκη, που δείχνουν εμπιστοσύνη στο πρόσωπο μου. Ο Εθνικός είναι ένα από τα ιστορικότερα σωματεία. Είμαι γέννημα θρέμμα Πειραιώτης, προέρχομαι από οικογένεια Εθνικών και δεν θα μπορούσα να πω όχι στην πρόταση του. Εύχομαι καλή χρονιά σε όλους με υγεία και να πετύχουμε μαζί τους στόχους μας».\nΓΙΑΝΝΗΣ ΛΕΚΑΚΗΣ,ΕΘΝΙΚΟΣ ΠΕΙΡΑΙΑ


Τι ξέρετε για τον μήνα Μάιο;\n17 Μάι 2017, 11:49 · Πολιτισμός · Αφηστε σχολιο\nΟ Μάιος ή Μάης είναι ο πέμπτος μήνας του χρόνου και έχει 31 ημέρες. Στο αττικό ημερολόγιο ήταν ο ενδέκατος μήνας Θαργηλιών που αντιστοιχεί με το χρονικό διάστημα 23 Απριλίου-23 Μαΐου. Οι λατίνοι συγγραφείς τον εκφέρουν πάντα με τη λέξη «mensis» (μήνας) ή Kalendae (καλένδες).\nΟ Μάϊος που είναι ο τελευταίος μήνας της Άνοιξης, περιλαμβάνει την Πρωτομαγιά, την γιορτή της μητέρας, την γιορτή των Κωνσταντίνου και Ελένης, το κινηματογραφικό φεστιβάλ των Κανών, το φεστιβάλ τραγουδιού της Eurovision κ.α.\nΣτην αρχαιότητα: Κατά τον Πλούταρχο η ονομασία του Μήνα (Maja) προήλθε από το όνομα της νύμφης Μαίας που ήταν η ομορφότερη από τις Πλειάδες τις επτά κόρες του Άτλαντα (Ατλαντίδες) και της Πλειόνης και μητέρα του θεού Ερμή στον οποίο ο μήνας αυτός ήταν αφιερωμένος. Από άλλους υποστηρίζεται ότι αυτό το όνομα είναι προσδιοριστικό πρεσβύτερης ηλικίας εκ του major (μεγαλύτερος): «Μαϊώρεις γαρ οι πρεσβύτεροι» (Πλούταρχος), ο δε Οβίδιος παράγει το όνομα του μήνα από το Majestas (Μεγαλειότης) που έχει αποδεχθεί και ο τεκτονισμός.\nΣτην αρχαία Ρώμη κατά τον μήνα Μάιο τελούνταν γιορτές προς τιμή της πηγαίας Νύμφης Ηγερίας, στο άλσος της, προς ανάμνηση των συμβουλών της, που παρέσχε στον Νουμά για τις θρησκευτικές αρχές που εισήγαγε στη Ρώμη. Κατά δε την 1η, και 2η Μαΐου συνεχιζόντουσαν τα από 28 Απριλίου αρχόμενα Φλοράλια, εορτές προς τιμή της θεάς της βλάστησης της Χλωρίδας (Flora). Επίσης κατά τον ίδιο μήνα οι Ρωμαίοι τελούσαν τα “Lemuria” Μειλίχια που ήταν εορτές προς ιλασμό των ψυχών των νεκρών. Στη τέχνη τον μήνα Μάιο οι Ρωμαίοι τον παρίσταναν με μορφή μεσήλικου άνδρα που έφερε πλατύ χιτώνα με μεγάλες περιχειρίδες (σαν το σημερινό ράσο) και έχοντας στη κεφαλή το κάνιστρο γεμάτο άνθη ενώ στα πόδια του υπήρχε ένα παγώνι (ταώς) με ανοιγμένα τα φτερά.\nΟ Μάιος συνδέεται επίσης και με την άλωση της Κωνσταντινούπολης: 23 Μαΐου 1453\nΚινηματογραφική Αναπαράσταση της Πτώσης της Κωσταντινούπολης Fall of Constantinople 1453\nΠανοραμική απεικόνιση της Κωνσταντινούπολης ως πρωτεύουσας της Βυζαντινής Αυτοκρατορίας.\nΟ Μάιος στην Ελληνική λαογραφία: Παρ’ όλο που γενικά ο Μάιος θεωρείται ως ο τελευταίος μήνας της Άνοιξης, είναι στην ουσία το μέσο της ανθοφόρας αυτής εποχής αφού το Καλοκαίρι δεν αρχίζει παρά δύο δεκαήμερα μετά το τέλος του, στις 21 Ιουνίου. Ο Μάιος, είναι πράγματι «μήνας χαράς και λατρείας της βλάστησης, με δοξασίες και έθιμα διαχρονικού χαρακτήρα», όπως το παραδοσιακό έθιμο με το πρωτομαγιάτικο στεφάνι το οποίο στολίζει την πόρτα του σπιτιού μέχρι τις 24 Ιουνίου οπότε καίγεται στις φωτιές του Αϊ-Γιάννη. Οι λαϊκές προλήψεις θεωρούν τον Μάιο «μαγεμένο» γι’ αυτό αποφεύγονται οι γάμοι και οι σοβαρές εργασίες στη διάρκειά του, εξ ου και η παροιμία «Στον καταραμένο τόπο, τον Μάη μήνα βρέχει». Όλοι οι λαοί, πάντως, την Πρωτομαγιά γιόρταζαν την ανθοφορία της Φύσης και την απαρχή των «καλών καιρών». Κι ενώ οι λαϊκές παροιμίες, όπως, «Μάη μου, Μάη δροσερέ κι Απρίλη λουλουδάτε» και «ο Μάης έχει τ’ όνομα κι ο Απρίλης τα λουλούδια», προσπαθούν να μας επαναφέρουν στην τάξη, οι παιδικές αναμνήσεις δεν μας το επιτρέπουν. Κι έτσι συνεχίζουμε να τραγουδάμε: «Ο Μάιος μας έφτασε/εμπρός βήμα ταχύ/να τον προϋπαντήσουμε/παιδιά στην εξοχή».\nΤην Πρωτομαγιά του 1886 σημειώνεται η πλέον μαχητική πορεία στο Σικάγο, με τους διαδηλωτές να αγγίζουν τις 90 χιλιάδες.\nΗ 1η Μαΐου έχει χαρακτηρισθεί σχεδόν παγκόσμια ημέρα αργίας (αν και δεν είναι αργία, είν’ απεργία) και διατυπώσεων των διεκδικήσεων των εργαζομένων, αφού είναι συνδεδεμένη με το εργατικό κίνημα όταν το 1886 έγιναν οι μεγάλες διαδηλώσεις στο Σικάγο με αίτημα τα τρία οχτάρια: οχτώ ώρες εργασίας, οχτώ ψυχαγωγία και οχτώ ύπνος. Στην Ελλάδα, η απεργία των καπνεργατών του 1936 στην Θεσσαλονίκη βάφτηκε με αίμα που καταγράφηκε, στις εφημερίδες της άλλης ημέρας, με μια χαρακτηριστική φωτογραφία η οποία έδειχνε μια μάνα να οδύρεται πάνω από το σκοτωμένο της παιδί. Η φωτογραφία (επάνω) ενέπνευσε τον Γιάννη Ρίτσο να γράψει τον «Επιτάφιο»: «Μέρα Μαγιού μου μίσεψες/μέρα Μαγιού σε χάνω…».\nΤο όνομα του Μαΐου οφείλεται στην Πλειάδια νύμφη Μαία, την μητέρα του θεού Ερμή. Η Μαία είναι μία από τις επτά κόρες του Άτλαντα και της Πλειόνης.


Ενός αδέσποτου πυραύλου, μύρια έπονται - eΚύπρος News\nΕνός αδέσποτου πυραύλου, μύρια έπονται\nΤρίτη, 09 Ιουλίου 2019 07:29\nΓράφει: Νίκος Κατσουριδης\nΗ πτώση και πρόσκρουση του Ρωσικού πυραύλου S-200 στον Πενταδάκτυλο ανέδειξε :\n1. Το αυταπόδεικτο των κινδύνων που δημιουργούνται ακόμα και για γειτονικά κράτη και λαούς εκεί όπου υπάρχουν εμπόλεμες ζώνες και διεξάγονται συρράξεις.\n2. Οι κίνδυνοι στη δική μας περιοχή είναι δυστυχώς διαρκείας και καθίστανται όλο και μεγαλύτεροι λόγω του μεγέθους των δυνάμεων που εμπλέκονται σ΄ αυτές. Ιδιαίτερα η Συριακή κρίση, αποτέλεσμα της διαμάχης των συγχρόνων μεγάλων δυνάμεων, έφερε στο ίδιο πεδίο μαχών τις ισχυρότερες στρατιωτικές δυνάμεις της εποχής μας. Τη Ρωσία από τη μια και τις ΗΠΑ από την άλλη με τους συμμάχους τους. Αποκαλύπτοντας έτσι και ποιοι κρύβονταν πίσω από το λεγόμενο Ισλαμικό Κράτος.\n3. Η πρόσφατη εξέλιξη ανέδειξε και τον κίνδυνο για τη διεθνή αεροπλοΐα αλλά και ναυτιλία από τα λάθη ή τα «λάθη» ενός πολέμου. Θα μπορούσε να υπήρχαν ανθρώπινα θύματα είτε στη ξηρά, είτε στον αέρα, είτε στη θάλασσα.\n4. Λέω τα λάθη ή τα «λάθη» γιατί δεν είμαι βέβαιος ότι ο πύραυλος έχει εκτραπεί από λανθασμένους χειρισμούς, απο ανθρώπινο λάθος ή είναι αποτέλεσμα εσκεμμένης εκτροπής στα πλαίσια του ηλεκτρονικού πολέμου. Αν είναι το δεύτερο τότε τα πράγματα είναι πολύ πιο επικίνδυνα τόσον για την περιοχή όσον και για μας. Διότι προφανώς ορισμένοι προσπαθούν να επεκτείνουν την ένταση και να εμπλέξουν στα πολεμικά τους σχέδια και άλλα κράτη και λαούς.\n5. Εν πάση περιπτώση το συμβάν αυτό έχει αποδείξει τη ζωτική ανάγκη να μειωθούν οι συρράξεις, να εξευρεθούν ειρηνικές λύσεις στα προβλήματα και να θεσμοθετηθούν μηχανισμοί ειρηνικής επίλυσης διαφορών. ΄Η το ολιγότερο οι υφιστάμενοι θεσμοί όπως ο ΟΗΕ και άλλοι να διαδραματίσουν επιτέλους ρόλο αποφασιστικό.\n6. Για ότι αφορά ειδικά εμάς εδώ στην Κύπρο, η πρόσκρουση του πυραύλου στον Πενταδάκτυλο έχει καταρρίψει και ένα πρόσφατο τουρκικό παραμύθι. Τη νεοφανή θεωρία του Τούρκου ΥΠΕΞ Τσαβόσογλου ότι δήθεν χρειάζονται οι Τουρκικές εγγυήσεις μετά την κατ΄ευχήν λύση του κυπριακού και για προστασία μας από εξωτερικού κινδύνους. Ακριβώς λόγω των πολεμικών συρράξεων που τακτικά αναφύονται στην περιοχή. Προφανώς ο πάνοπλος Αττίλας και η Τουρκία δεν πήραν είδηση για το συμβάν και ουδεμία υπήρξε αντίδραση αναχαίτησης του πυραύλου.\n7. Βέβαια παρόμοιας φύσης αδυναμία έχει παρουσιαστεί και από πλευράς Κυπριακής Δημοκρατίας. Καμμιά αναγνώριση, καμμιά αντίδραση. Όπως επίσημα δηλώθηκε η αντιαεροπορική ομπρέλα προστασίας της Κυπριακής Δημοκρατίας ενεργοποιείται μόνο σε περίπτωση πολέμου στον οποίο εμπλέκεται η ίδια. Δυστυχώς αποδείχθηκε ότι κτυπήματα μπορεί να δεκτείς και από γειτονικούς πολέμους.\n8. Ενδιαφέρον θα είναι να υπογραμμίσουμε ότι τον «ύπνο του δικαίου» κοιμήθηκαν και οι βρετανικές βάσεις στην Κύπρο και τα αγγλικά και αμερικάνικα συστήματα εντοπισμού και ραντάρ. Εκτός αν σκόπιμα αποκοιμήθηκαν. Πάντως μέχρι σήμερα οι Βρετανικές βάσεις, ουδέποτε λειτούργησαν προστατευτικά για την Κύπρο. Λειτούργησαν και λειτουργούν επιθετικά με στόχο άλλες χώρες και λαούς ή κατασκοπευτικά σε βάρος τρίτων. Τι θα γινόταν αν ο πύραυλος κατευθυνόταν προς τα ραντάρ τους ή τις εγκαταστάσεις τους σε διάφορα σημεία της Κυπριακής Δημοκρατίας ή στη βάση Ακρωτηρίου, όπου εδρεύουν οι κύριες στρατιωτικές εγκαταστάσεις τους;\nΠάνω απ΄ όλα όμως,\n9. Τρέμω στην ιδέα αυτή ή τυχαία ή όχι εκτροπή, να είχε στόχο είτε αμερικάνικο στρατιωτικό υλικό , άψυχο ή έμψυχο ή Ρωσικό. Σε ποιόν άπειρου μεγέθους κίνδυνο θα βρισκόταν η ανθρωπότητα; Ποιος θα προλάβαινε και πως την υφήλιο να βρεθεί πρόσωπο με πρόσωπο με το Παγκόσμιο Ολοκαύτωμα;\nΕπιβεβλημένη λοιπόν ως εκ τούτου ή ανάγκη να επιλυθεί άμεσα και τελεσίδικα το Συριακό. Να αποδοθεί η Συρία, στον μόνο δικαιούχο, που είναι ο Λαός της. Να επιλυθούν επίσης το Παλαιστινιακό, και φυσικά το Κυπριακό, το οποίο επίσης αποτελεί κίνδυνο θερμής ανάφλεξης. Μια θρυαλλίδα η οποία θα ανάψει, είτε σκόπιμα είτε τυχαία, μπορεί να συμπαρασύρει σε ένα πόλεμο Ελλάδα, Κύπρο, Τουρκία και ποιος ξέρει ποιους άλλους.\nΔυστυχώς το κυπριακό έχει περιπλεχθεί ακόμα περισσότερο εξαιτίας διαφόρων παραγόντων όπως:\n1. Η στροφή της Τουρκίας σε μια ξεκάθαρη ηγεμονική πολιτική σ΄ ολόκληρη της περιοχή, πέραν και επιπροσθέτως των επεκτατικών σχεδίων της στην Κύπρο.\n2. Στην αυξανόμενη ουδετερότητα και ουσιαστική αδιαφορία της διεθνούς κοινότητας έναντι της Τουρκίας, του θύτη δηλαδή στο κυπριακό. Και μέσα σ΄ αυτούς τα ίδια τα Ηνωμένα ΄Έθνη.\n3. Στην έντονη στροφή μεγάλης μερίδας του πολιτικού κόσμου στην τ/κ κοινότητα υπέρ της λύσης δύο κρατών.\n4. Στην παρουσία δυνάμεων μέσα και στην ε/κ κοινότητα που ερωτοτροπούν με την ιδέα των δύο κρατών γιατί αυταπατώνται ότι είναι λύση και μάλιστα ασφαλής και διάρκειας.\n5. Στις κατά καιρούς ασυνέπειες των ηγεσιών και στις δύο κοινότητες ως προς τον επιδιωκόμενο στόχο.\n6. Στην ανακάλυψη των κοιτασμάτων Φυσικού Αερίου στην Κυπριακή ΑΟΖ και την Ανατολική Μεσόγειο γενικά. Γεγονός το οποίο αναβάθμισε την τουρκική βουλιμία και επιθετικότητα.\nΚλείνοντας να σημειώσω ότι η Τουρκία πιθανό να θελήσει να εγκαταστήσει τους S – 400 στα κατεχόμενα για τους εξής λόγους: α) Δεν θα είναι πλάϊ – πλάϊ με τα F -35 σε περίπτωση που τελικά της τα πωλήσουν οι Η.Π.Α. β) Ισχυροποιεί τη θέση και τον έλεγχο της στα κατεχόμενα. γ) Να κρίνει ότι στρατιωτικά της παρέχεται πλεονέκτημα έναντι της Ελλάδας και άλλων κρατών στην περιοχή. Και ταυτόχρονα διασφαλίζει αυτό που φοβόταν πάντα από μια στρατιωτική ισχυροποίηση της Κυπριακής Δημοκρατίας εξού και η λυσσαλέα αντίδραση της στην εγκατάσταση των S – 300 στην Κύπρο.


ΑΦΥΠΝΙΣΗ ΕΛΛΗΝΩΝ : ΕΛΛΗΝΑ ΣΕ ΚΤΥΠΗΣΑΝ ΣΤΗΝ ΑΧΙΛΛΕΙΟ ΠΤΕΡΝΑ ΤΗΣ ΑΝΘΡΩΠΙΑΣ !\n...Εδώ και πολλές γενεές Ελλάδα μου, σου προσφέρουν να υμνείς το πνεύμα που σε οδηγεί προς την αθάνατη ταφή σου.\nΩς μυροφόροι ήρθαν οι μάγοι και οι ποιμένες σου να σε μυρώσουν πως είσαι ο χριστός τους πριν εσύ το φρόνημα που η καρδιά σου θέλει να δεις...\nΑυτοί σε έθρεψαν ουράνιο άρτο, και με τον λόγο τους σε κτύπησαν την αχίλλειο σου πτέρνα της ανθρωπιάς... χριστέ εαυτέ Του Θεού εσύ ορθόδοξο εσύ μου.\nΌταν το άγιο πνεύμα... είναι το Ένα...\nκαι εμείς οι τόσοι πολλοί... τότε τι είναι αυτό που μας χωρίζει από αυτό το ΕΝΑ; : Το λαμπερό ψέμα των ψευδοπροφητών της κατάντιας του σήμερα ΣΚΛΑΒΩΜΕΝΗ Ελλάδα μου.\nΠου είναι η αγάπη των έργων σας; και ο σατανάς για αγάπη μιλά... και με αγάπη σπέρνει την αγάπη... μακριά από την οδό της ανθρωπιάς εμάς της Ελλάδος...\nΝαι... η Ελλάδα μέσα από την τέφρα αναγεννιέται,


Ο Θησέας επιστρέφει στην Αθήνα - Δασκαλέματα\nΤαξίδεψαν χαρούµενοι µέχρι τη Νάξο. Εκεί βγήκαν σε µια ακρογιαλιά για να ξεκουραστούν. Τότε όµως πέρασε από κει ο θεός Διόνυσος.\nΕίδε την Αριάδνη, θαµπώθηκε από την οµορφιά της και την πήρε, για να την κάνει γυναίκα του.\nΟ Θησέας στενοχωρήθηκε πολύ για το χαµό της Αριάδνης. Το πλοίο συνέχισε το ταξίδι του για την Αθήνα, κανείς όµως δε σκέφτηκε ότι έπρεπε ν’ αλλάξουν τα µαύρα πανιά.


Nonews-NEWS: Αγίου Βασιλείου του Μεγάλου σήμερα...\nΗ Χριστιανοσύνη γιορτάζει σήμερα την γιορτή του Αγίου Βασιλείου του Μέγα.\nΟ Βασίλειος Καισαρείας, γνωστότερος ως Μέγας Βασίλειος ή Άγιος Βασίλειος (μεταξύ 329 και 333 - 379), υπήρξε Πατέρας της Εκκλησίας, επίσκοπος Καισαρείας, κορυφαίος...\nθεολόγος του 4ου αιώνα και ένας από τους Τρεις Ιεράρχες, που θεωρούνται προστάτες της παιδείας.\nΓεννήθηκε από Άγιους γονείς το 330 στη Νεοκαισάρεια του Πόντου και όχι της Καππαδοκίας, όπως αναφέρεται πολλές φορές λανθασμένα, αφού η Νεοκαισάρεια είναι πόλη της Μητρόπολης Νεοκαισάρειας που είναι κυρίως τμήμα των ορίων που ονομάζουμε Πόντο. Ο πατέρας του Άγιος Βασίλειος ασκούσε το επάγγελμα του καθηγητή ρητορικής στη Νεοκαισάρεια και η μητέρα του Αγία Εμμέλεια ήταν απόγονος οικογένειας Ρωμαίων αξιωματούχων (ο πατέρας της είχε πεθάνει ως Χριστιανός μάρτυρας). Στην οικογένεια εκτός από το Βασίλειο υπήρχαν άλλα οκτώ ή εννέα παιδιά. Μεταξύ αυτών, ο Άγιος Γρηγόριος Νύσσης, ο Ναυκράτιος που έγινε ασκητής και θαυματουργός Άγιος, η Μακρίνα (Οσία Μακρίνα) και ο Πέτρος, Επίσκοπος Σεβαστείας, ενώ κάποιο φαίνεται να πέθανε σε βρεφική ηλικία.\nΟ Βασίλειος μεταφέρθηκε από τη γιαγιά του Μακρίνα στο κτήμα των Αννήσων κοντά στον ποταμό Ίρι, όπου ανατράφηκε από αυτήν μέχρι το θάνατό της και μετέπειτα από την πρωτότοκη αδερφή του Μακρίνα η οποία επηρέασε καθοριστικά τον μικρό Βασίλειο να στραφεί στην Χριστιανική πίστη. Την εγκύκλια παιδεία έλαβε από τον πατέρα του ενώ μετά την εκδημία του (γύρω στα 345) μετέβη στην Καισάρεια. Κατόπιν η ανάγκη του για περαιτέρω μόρφωση τον έφερε στην Κωνσταντινούπολη, όπου φοίτησε κοντά στο γνωστό δάσκαλο της εποχής Λιβάνιο και επακόλουθα στην Αθήνα (352).\nΟ Μέγας Βασίλειος είναι ένας από τους σημαντικότερους δογματικούς θεολόγους του Χαλκηδόνιου Χριστιανισμού με σημαντική συμβολή στην ανάπτυξη του Τριαδολογικού δόγματος. Διακήρυξε την ενότητα της Αγίας Τριάδας ως μιας ουσίας και προχώρησε στον προσδιορισμό του υποστατικού διαχωρισμού των Προσώπων της. Κάθε υπόσταση διακρίνεται από ορισμένους τρόπους ύπαρξης και μεμονωμένα χαρακτηριστικά (ιδιώματα): ο Πατέρας είναι αγέννητος, ο Υιός γεννηθείς αχρόνως και το Άγιο Πνεύμα εκπορευτό διά του Πατρός. Η μόνη προτεραιότητα του Πατέρα είναι λογική, μη χρονική και δεν ενέχει καμία ανωτερότητα.


Νέα ταινία Batman με πρωταγωνιστή και σκηνοθέτη τον Ben Affleck! - Frapress\nΝέα ταινία Batman\nΟ βραβευμένος με Όσκαρ Ben Affleck ανέλαβε να επαναφέρει στο προσκήνιο τις περιπέτειες του μασκοφόρου ήρωα, παρα τις κακές κριτικές που απέσπασε το Batman vs Superman: Dawn of Justice.\nBen Affleck as Batman at Batman vs Superman\nΟ ηθοποιός θα πρωταγωνιστήσει αλλά και θα σκηνοθετήσει τη δικιά του ταινία Batman όπως επιβεβαίωσε σε επίσημη ανακοίνωση ο πρόεδρος και CEO της Warner Bros. Ο Affleck πρωταγωνιστεί τώρα ως Batman στο Batman vs Superman: Dawn of Justice. Γενικά, ο ίδιος επιδοκιμάστηκε από κοινό και κριτικούς για την ερμηνεία του, παρόλο που το εγχείρημα του Zack Snyder εκτός από κακές κριτικές δεν απέφερε ούτε τα αναμενόμενα κέρδη σύμφωνα με το παγκόσμιο box office.\nΠαρόλαυτα, στο συνέδριο CinemaCon του Las Vegas, ο CEO της Warner Bros., Kevin Tsujihara επισήμανε πως το Batman vs Superman έθεσε τα απαραίτητα θεμέλια για την επερχόμενη ταινία Batman και δήλωσε τον ενθουσιασμό του για την συνεργασία του με τον ταλαντούχο ηθοποιό.\nΕδώ και αρκετό καιρό κυκλοφορούσαν φήμες ότι ο Affleck, ο οποίος πρόσφατα βραβεύτηκε με Όσκαρ για τη δουλειά του ως σκηνοθέτης για την ταινία Argo, θα αναλάμβανε τον καινούριο Batman. Τον περασμένο μήνα ο μάνατζερ του ηθοποιού και σκηνοθέτη, Patrick Whitesell ανακοίνωσε στο Hollywood Reporter ότι ο πελάτης του έχει ήδη στο συρτάρι του το σενάριο για τη δική του ταινία Batman.\nΑκόμα έχει προγραμματιστεί ο Affleck να συμμετάσχει στις δυο επικείμενες ταινίες Justice League στον ρόλο του σκοτεινού ιππότη μαζί με τον Henry Cavill ως Superman και την Gal Gadot ως Wonder Woman με σκοπό να προστατέψουν τη γη που απειλείται για μια ακόμη φορά, αν και το συγκεκριμένο franchise έχει επισκιαστεί κάπως από τις κακές κριτικές που “βομβάρδισαν” το Batman vs Superman.\nΣύμφωνα με το Hollywood Reporter το σόλο εγχείρημα του Ben Affleck θα μπορούσε να βγει στην μεγάλη οθόνη είτε 5 Οκτωβρίου του 2018 είτε 1 Νοεμβρίου του 2019, δύο ημερομηνίες που έχουν οριστεί από την Warner Bros για πρεμιέρα comic book ταινιών.\nbatmanBatman vs SupermanBen Affleckcomic bookcomic booksjustice leaguesuperheroWarner Brosταινίες\nΠροηγούμενο άρθροΆαρον Σβαρτζ: Η ιστορία του αντάρτη του ίντερνετ\nΕπόμενο άρθροInstagram: Η δημοφιλέστερη πλατφόρμα social media marketing!


Γιάννης Κότσιρας: Ο πατέρας μου έκλαψε όταν άκουσε τον πρώτο μου δίσκο - Πρώτη Καθημερινή Εφημερίδα\nΓιάννης Κότσιρας: Ο πατέρας μου έκλαψε όταν άκουσε τον πρώτο μου δίσκο\n22 Μαρτίου, 2021 08:31\nΟ Γιάννης Κότσιρας μίλησε στη στήλη “Μπαμπά μίλα” για τα παιδιά του, τους γονείς του, αλλά και για το πώς αποφάσισε να ασχοληθεί με τα παιδικά τραγούδια.\n“Μετά τη γέννηση των παιδιών μου η δουλειά πήγε στο πίσω μέρος. Μπροστά στα παιδιά μου δεν υπολογίζω τίποτε άλλο. Το κανάλι στο youtube το είχα στο μυαλό μου για πολλά χρόνια. Ήθελα να μοιραστώ με τον κόσμο βιντεάκια με κινούμενα σχέδια για παιδάκια. Μικρός ήμουν πολύ άτακτος, ήμουν πειραχτήρι, τον πατέρα μου δεν τον έζησα πάρα πολύ ήταν ναυτικός. Έλειπε και για τρία χρόνια. Έχω χάσει και τους δύο γονείς μου. Για έναν άντρα η ορφάνια έρχεται όταν χάνει τη μητέρα του. Ο μπαμπάς μου είχε αντιδράσει στο επάγγελμα του μουσικού. Ο πατέρας μου άρχισε να με αποδέχεται το 1996 όταν του έστειλα τον πρώτο μου δίσκο στο πλοίο του στην Ιαπωνία. Έμαθα ότι έκλαιγε για τρεις ημέρες στο πλοίο, είχε συγκινηθεί πολύ” είπε ο Γιάννης Κότσιρας.\nΠροηγούμενο άρθροΣτόχος η οικονομική εξυγίανση του ΓΟΕΒ Πηνειού- Αλφειού\nΕπόμενο άρθρο«Ξεπεράστηκαν τα προβλήματα στο Γυμνάσιο-Λύκειο Καράτουλα»


Lip balm - Ένα προϊόν, αμέτρητες χρήσεις | Vita.gr\nLip balm – Ένα προϊόν, αμέτρητες χρήσεις\nΤο lip balm δεν κάνει καλό μόνο στα χείλη σας.\nLip balm – Ένα αγαπημένο καλλυντικό προϊόν που δεν λείπει από καμία γυναικεία τσάντα.\nΜε χρώμα ή χωρίς, διάφανο ή με χρώμα, ενίοτε και με SPF, το lip balm είναι το «μυστικό» σας για όμορφα, ενυδατωμένα και απαλά χείλη όλο το χρόνο.\nΜήπως, όμως, δεν εκμεταλλεύεστε όσο του αξίζει αυτό το υπέροχο καλλυντικό προϊόν;\nΌσο κι αν σας φαίνεται περίεργο, το lip balm είναι ένα βαθιά ενυδατικό προϊόν που μπορεί να αποκτήσει αμέτρητες χρήσεις, φτάνει να ξέρετε πώς να το αξιοποιήσετε.\nΈχετε ξηρές άκρες στα μαλλιά σας; Λίγο lip balm θα επαναφέρει την ισορροπία στο τριχωτό. Έχετε παρανυχίδες; Αν εφαρμόσετε πάνω τους λίγο από αυτό το «μαγικό» προϊόν, θα τις δείτε να μαλακώνουν.\nΤο ίδιο ισχύει και για τα πολύ σκληρά σημεία του σώματός σας, όπως είναι οι φτέρνες.\nΤο lip balm, μπορεί να σας βοηθήσει να ανακουφιστείτε από το κάψιμο στη μύτη σας, αλλά και να ενυδατώσει σημεία όπως οι αγκώνες και τα γόνατά σας.\nΚαι φυσικά, στα πλαίσια του καθημερινού σας μακιγιάζ, μπορείτε να το χρησιμοποιήσετε για να αντικαταστήσετε πολύ πιο εξειδικευμένα προϊόντα. Για παράδειγμα, το lip balm μπορεί να λειτουργήσει ως highlighter, ως βάση για τη σκιά σας, αλλά και να δώσει σταθερό σχήμα στα φρύδια σας.\nDIY: Πώς να φτιάξετε το δικό σας lip balm\nΤώρα που μάθατε πόσες χρήσεις έχει το lip balm που έχετε στο τσαντάκι σας, δεν θέλετε να μάθετε και πώς να το φτιάχνετε μόνες σας, χρησιμοποιώντας αγνά υλικά; Το παρακάτω βίντεο θα σας βοηθήσει:


Τα ζώδια για σήμερα 14/1 - Πρόβλεψη - Astranews\nΤα ζώδια για σήμερα Τρίτη 14/1\nΤα ζώδια για σήμερα 14/1\nΗ ημέρα είναι αρκετά δύσκολη, από μόνη της. Μην γίνεστε και σεις ακόμα περισσότερο πιεστικοί, προκειμένου να κάνετε τη δουλειά σας. Η συμπεριφορά σας μπορεί να αποσυντονίσει τους συνεργάτες σας στη δουλειά και η κατάσταση να γίνει ανεξέλεγκτη.\nΑνακάμπτουν τα αισθηματικά σας με την είσοδο της Αφροδίτης στους Ιχθύες, αλλά οι άλλοι τομείς έχουν πάει αρκετά πίσω. Ανασκουμπωθείτε. Μπείτε ξανά στο παιχνίδι, γιατί έχετε όλη την πλανητική εύνοια με το μέρος σας. Ένα οικονομικό ζήτημα σας αναστατώνει.\nΕπαγγελματική και κοινωνική καταξίωση, προ των πυλών. Τα προσόντα σας αναγνωρίζονται από το εργασιακό σας περιβάλλον, ενώ οι ανώτεροί σας, σας δείχνουν την εκτίμησή τους. Το κοινωνικο σας περιβάλλον, προσβλέπει στη βοήθειά σας.\nΕύνοια θα βρείτε, μεγάλη, στις διαπροσωπικές σας σχέσεις. Η Αφροδίτη από τους φιλικούς σας Ιχθύες, σας ευνοεί τόσο για να κάνετε καινούριες γνωριμίες, όσο και για να αποκαταστήσετε πιθανές «ζημιές» στις σταθερές σας σχέσεις. Μην αφήσετε προβλήματα άλυτα.\nΚαθώς η Αφροδίτη μπαίνει στους Ιχθύες, τα συναισθηματικά σας, αποκαθίστανται. Οι σχέσεις ξαναγυρίζουν στην ομαλότητα και αποφεύγονται οι κρίσεις. Ευνοούνται και τα οικονομικά σας σημαντικά, και μάλιστα παρουσιάζονται και δυο τρεις καλές ευκαιρίες για αύξηση του εισοδήματος\nΞεκινά μια νέα περίοδος, πολύ εποικοδομητική και δημιουργική για τις προσωπικές σας σχέσεις. Αυτό συμβαίνει εξαιτίας της εισόδου της Αφροδίτης στους Ιχθύες, απέναντί σας, που σας δίνει τη δυνατότητα να λύσετε με αγάπη όποια προβλήματα κι αν έχουν προκύψει το τελευταίο διάστημα.\nΕυνοημένος ο επαγγελματικός τομέας σήμερα, καθώς η Αφροδίτη εισέρχεται στους Ιχθύες. Ζητήματα του εργασιακού χώρου στο προσκήνιο προς συζήτηση και λύση. Ευνοημένη και η υγεία σας, καθώς προβληματάκια που σας ταλαιπώρησαν βρίσκουν οριστική θεραπεία.\nΟι σχέσεις παίρνουν τα πάνω τους καθώς η Αφροδίτη από τους Ιχθύες, σας φέρνει πιο κοντά στους δικούς σας ανθρώπους. Σας προικίζει δε, με ρομαντισμό και αβρότητα ώστε να απογειωθείτε ερωτικά με το σύντροφό σας. Μπορεί μάλιστα να αποφασίσετε να κάνετε και ένα επιπλέον βήμα, επισημοποίησης.\nΊσως ανακαλύψετε το νόημα της ζωής και της αγάπης, μέσα στον οικογενειακό σας κύκλο. Η Αφροδίτη στους φιλικούς σας Ιχθύες, θα δώσει νέα πνοή στις διαπροσωπικές σας σχέσεις και θα σας κάνει λίγο πιο ευαίσθητους στα προβλήματα των άλλων.\nΑγαπημένοι άνθρωποι και πρόσωπα που σημαίνουν πολλά για σας έρχονται σήμερα, κοντά σας. Θα εκφράσετε τα συναισθήματά σας σ’ αυτούς αλλά και θα εισπράξετε πολλή αγάπη από τη μεριά τους. Η Αφροδίτη από τους Ιχθύες, ευνοεί πολύ τις συναισθηματικές προσεγγίσεις.\nΟ Ουρανός, ο κυβερνήτης σας, από τον Ταύρο εξακολουθεί να σας ξαφνιάζει κάθε τόσο. Ιδιαίτερα τώρα που η Αφροδίτη αποχώρησε από το ζώδιό σας, η στάση σας, απέναντι στους ανθρώπους του περιβάλλοντός σας, ξαναγύρισε στο γνωστό σκληρό μοτίβο. Προσοχή γιατί ξαφνικά γεγονότα θα σας προκαλέσουν ανατροπές.\nΗ Σελήνη στην αντιδιαμετρική σας Παρθένο, σας δημιουργεί μια «κατσούφικη» διάθεση. Δεν θέλετε να κάνετε τίποτα. Θα επιδιώξετε την απομόνωση στο γνωστό δικό σας φανταστικό κόσμο μέχρι να ξαναέρθουν οι κατάλληλες συνθήκες για να δραστηριοποιηθείτε.


Πως θα είναι η Ευρώπη το 2021 – Αντικλείδι\nΟι Βρυξέλλες δεν είναι πια η πολιτική έδρα της Ευρώπης. Την θέση της πήρε η Βιέννη, μια κίνηση πολύ πετυχημένη. “Για κάποιο λόγο, ποτέ δεν αισθανθήκαμε πολύ ευπρόσδεκτοι στο Βέλγιο», λέει η νέα Γερμανίδα Καγκελάριος Reinhold Siegfried von-Gotha Dämmerung.\nΚάτι ακόμα που κανείς δεν είχε προβλέψει πριν δέκα χρόνια, το 2011, ήταν οι εξελίξεις στη Σκανδιναβία. Επηρεασμένοι από το κόμμα “Αληθινή Φινλανδία” στο Ελσίνκι, οι Σουηδοί και οι Δανοί -οι οποίοι ποτέ δεν υιοθέτησαν το ευρώ- αρνήθηκαν να αποδεχθούν τη πρόταση των Γερμανών να συμμετάσχουν και να βοηθήσουν τη Νότια Ευρώπη. Όταν η πλούσια σε ενεργειακούς πόρους Νορβηγία, πρότεινε τη δημιουργία λίγκας με τη συμμετοχή των πέντε Σκανδιναβικών χωρών, και της Ισλανδίας επίσης, η πρόταση βρήκε ανταπόκριση.\nΗ νέα κατάσταση πραγμάτων δεν υπήρξε δημοφιλής στη Γερμανία. Όμως σε αντίθεση με άλλες χώρες, από την Ολλανδία μέχρι την Ουγγαρία, κάθε είδους λαϊκίστικη πολιτική εξακολουθούσε να μην επιτρέπεται στη Γερμανία. Η προσπάθεια να ξεκινήσει το κόμμα “Αληθινοί Γερμανοί», σταμάτησε λόγω των γνωστών αναμνήσεων του νεοναζισμού.\nΣυναφές: Ρουμπινί: ‘Αλλαγή πολιτικής ή διάλυση της Ευρωζώνης’\nPrevious postΤρισδιάστατη ζωγραφική δρόμου\nNext postΛοιπόν, τι να διαλέξει κανείς; Το βάρος ή την ελαφρότητα;\n24/11/2011 at 8:57 am\nΕλπίζω ότι θα τους διαψεύσουμε …\n24/11/2011 at 9:01 am\nO Έλληνας θα επαναστήσει αν συνειδητοποιήσει ότι αυτή είναι η προοπτική της χώρας\nΕίμαι βέβαιος, ότι αν σου έλεγε κάποιος πριν 2-3 χρόνια αυτά που συμβαίνουν σήμερα, θα τον θεωρούσες τρελό, και θα του έλεγες ότι αποκλείεται να επιτρέψει ο κόσμος να περάσουν τέτοια μέτρα.\nΜπλα – μπλα – μπλα… Συσσωρευμένη μαλακία!


Το άπαρτο λευκό φρούριο | KateriniSport.gr\nαπό Νίκος Παναγιωτόπουλος | Ιούλ 28, 2021 21:13 | Sports | 0 Σχόλια\nΌσο και αν φαίνεται (και σε μένα τον ίδιο) απίστευτο, δεν μου λείπουν οι θεατές από τους κεκλεισμένων των θυρών Ολυμπιακούς Αγώνες.\nΊσως επειδή συνήθισα. Ίσως επειδή με εξόργισε η ανευθυνότητα όσων –με πρώτους τους Ούγγρους και τελευταίους τους Άγγλους- άνοιξαν χωρίς πολλά πολύ τις θύρες των γηπέδων στο ποδοσφαιρικό Εuro.\nΊσως επειδή –τελικά- οι Ολυμπιακοί Αγώνες είναι ωραίοι ακόμα και μπροστά σε άδειες εξέδρες.\nΌχι. Άλλο πράγμα μου λείπει από το Τόκιο. Η ανησυχία. Η πολιτικοποίηση.\nΚαι δεν είναι δα πολιτικοποίηση η σχεδόν υποκριτική συμμετοχή της Ομάδας των Προσφύγων (που μοιάζει με σχεδία στον ωκεανό, έτσι όπως πλέει ξεχωριστά από τον υπόλοιπο κόσμο) ούτε η πατροπαράδοτη αποχή όσων Αράβων αθλητών κληρώνονται με Ισραηλινούς.\nΑυτό που θα ήθελα να δω στο Τόκιο είναι μία μετεξέλιξη του κινήματος «Black Lives Matter», που για μια φορά έκανε τον αθλητισμό να μοιάζει σημαντικός.\nΗ χρήση του πανίσχυρου Ολυμπιακού βήματος για κάτι που ξεπερνάει τα όρια των κουλουάρ, των ταπί και των σκαμμάτων. Κάτι σε διαμαρτυρία. Σε διαδήλωση. Σε δράση. Σε αντίδραση, έστω.\nΚάτι που να μην είναι ξενέρωτο και νερόβραστο. Μία Ολυμπιάδα όχι των αθλητών, αλλά των λαών. Όχι των χορηγών, αλλά των ανθρώπων.\nΜοιάζει σαν να χάθηκε ξαφνικά η συνέχεια των πραγμάτων. Σαν να κόπηκε το νήμα. Σαν να μόλυναν ξανά την ατμόσφαιρα οι ασχήμιες των ποδοσφαιρικών κερκίδων –και κάποιων αθλητών- στο Εuro της ασπρόμαυρης μπάλας.\nΉ, αν πρέπει να το αποψιλώσει κανείς από «υψηλά νοήματα», σαν να σκέπασε η πανδημία όλα τα άλλα προβλήματα, με μία κουβέρτα που πάνω γράφει: «Who cares?»\nΠοιος νοιάζεται για τις ανισότητες, όταν ο κορονοϊός, η αρρώστια και ο θάνατος μας κάνει να αισθανόμαστε όλοι ίδιοι;\nΜπορεί να είναι και έτσι. Αλλά ακούγεται σαν πρόσχημα. Σαν δικαιολογία. Σαν άλλοθι.\nΑκόμα και στις ΜΕΘ του γκρίζου τρόμου, δεν είμαστε όλοι ίσοι. Ο φτωχός και ο απόκληρος της οικουμένης είναι λιγότερο ίσος από τους άλλους.\nΟι μόνοι που φαίνονται ίσοι μεταξύ τους είναι οι ψεκασμένοι. Στην επίπεδη γη όπου κατοικούν, δεν έχει σημασία αν είσαι άσπρος, μαύρος, προνομιούχος ή κατατρεγμένος.\nΤο μόνο που μετράει είναι ότι σου βάζουν τσιπάκι, πιάνεις καλά 5G με τις πράσινες κεραιούλες που θα βγάλεις λόγω εμβολίου και είσαι και πράκτορας του Σόρος.\nΣτην Ιαπωνία βέβαια δεν το πάτησες το πόδι σου, γιατί κατά βάθος τον φοβάσαι, τον απαίσιο τον Κόβιντ. Δεν είναι εποχή για αστεία και για εντατικές.\nΗ άσπιλη και άμωμη ΔΟΕ άκουσε τον αχό της προηγούμενης διετίας, είδε το κακό να έρχεται και φρόντισε να οχυρώσει το λευκό της φρούριο.\n«Απαγορεύεται πάσης μορφής έκφραση πολιτικής, θρησκευτικής ή φυλετικής προπαγάνδας στις απονομές, στις τελετές έναρξης και λήξης και στο Ολυμπιακό χωριό», γράφει ο διαβόητος κανόνας 50.2.\nΤης ζητήθηκε από πολλές μεριές να τον καταργήσει, αλλά εκείνη τον υπογράμμισε. Και υπαινίχθηκε ότι θα υπάρξουν, για τους παραβάτες, κυρώσεις.\n«Οι αθλητές έχουν πολλές ευκαιρίες για να διατυπώσουν ελεύθερα πολιτικές απόψεις», διευκρινίστηκε. «Στις συνεντεύξεις τύπου, στη μικτή ζώνη, στα μέσα κοινωνικής δικτύωσης».\nΌπως σχολίασαν εύστοχα και πικρόχολα κάποιοι παρατηρητές, «οι κανόνες άλλαξαν χωρίς να αλλάξουν».\nΑπαγορεύεται, για παράδειγμα, να πανηγυρίσει ένας αθλητής κρατώντας τη σημαία με τα χρώματα του ουρανίου τόξου. Ας πάει στο Pride, ο θρασύτατος.\nΤο γονάτισμα της φυλετικής διαμαρτυρίας επιτρέπεται, αλλά η ΔΟΕ δεν πρόκειται να το δείξει στις επίσημες φωτογραφίες και στα βίντεο. Και το απέδειξε -μέσα σε θύελλα διαμαρτυριών- από τις πρώτες μέρες των Αγώνων.\nΚαι αν κάποιος σαν τον Γιάννη μας αποφασίσει να σηκώσει καμιά μαύρη γροθιά πάνω στο βάθρο, μαύρο φίδι που τον έφαγε.\nΕδώ δεν είναι Αμέρικα, να μιλάμε για τους Τζορτζ Φλόιντ και για την αστυνομική βία. Ούτε σηκώνει το κλίμα να ανοίγουμε κουβέντα για τους Ουιγούρους και για μποϊκοτάζ εν όψει της Χειμερινής Ολυμπιάδας του Πεκίνου.\nΟύτε θα λύσουμε δα το μεσανατολικό ζήτημα μέσα στο Ολυμπιακό Χωριό, για να έχουμε κανένα καινούριο αιματοκύλισμα όπως το 1972…\nΌστις επιμένει απτόητος να μιλήσει για πολιτική μπορεί να το κάνει κάλλιστα στη συνέντευξή του πριν τον αγώνα, στο κρατικό κανάλι της πατρίδας του.\nΣάμπως θα τον ακούει κανείς; Ακόμα και ο δημοσιογράφος, το μαλλί του θα φτιάχνει εκείνη την ώρα. Ιδίως αν είναι σαν τους δικούς μας.\nΕμείς, «οι άλλοι», οι παράξενοι, θα έχουμε για πάντα το 1968. Τον Τόμι Σμιθ και τον Τζον Κάρλος. Αυτούς που νόμιζαν, οι αφελείς, ότι θα άλλαζαν τον κόσμο.\nΗ δεξιά γροθιά του Σμιθ και η αριστερή του Κάρλος κατάφεραν καίριο πλήγμα στο μαλακό υπογάστριο του κοιμώμενου πλανήτη. Μέσα σε μία στιγμή απαράμιλλης τόλμης, δύο μαύρα γάντια άλλαξαν τον κόσμο.\nΩστόσο, τα γοργά ποδάρια των ατρόμητων σπρίντερ δεν μπορούσαν αν τους σώσουν από το αδυσώπητο κυνηγητό που ακολούθησε.\nΗ «Μαύρη Δύναμη», την οποία χαιρέτισαν από το βάθρο του Ολυμπιονίκη των 200 μ. στις 16 Οκτωβρίου 1968 στο Μεξικό, ήταν ακόμη ισχνή, αδιόρατη, καταπιεσμένη.\n«Εμείς φροντίσαμε για τη σπορά και τα νέα παιδιά γεύονται τους καρπούς από την ανθισμένη γη», λέει σήμερα, στα 72 του, ο Νεοϋορκέζος Κάρλος με τις κουβανέζικες ρίζες.\nΌποιος μελετήσει προσεκτικά το ιστορικό ενσταντανέ θα παρατηρήσει και άλλες ενδείξεις διαμαρτυρίας ενάντια στις διακρίσεις.\nΟ χρυσός Σμιθ και ο χάλκινος Κάρλος φορούσαν μαύρα κασκόλ («σύμβολα φυλετικής υπερηφάνειας»), μαύρες κάλτσες δίχως παπούτσια («για τους φτωχούς που δεν έχουν στον ήλιο μοίρα»), καθώς και περιδέραια με μαύρες χάντρες («για όσους λυντσαρίστηκαν, πασαλείφτηκαν με πίσσα και πούπουλα και δολοφονήθηκαν άκλαυτοι»).\nΣτη στολή τους είχαν κεντήσει κονκάρδες του Ολυμπιακού Κινήματος για Τα Ανθρώπινα Δικαιώματα, του κοινωνιολόγου Χάρι Έντουαρντς, που λίγες εβδομάδες νωρίτερα καλούσε τους μαύρους αθλητές να μποϊκοτάρουν τους Αγώνες.\nΟ Τεξανός Σμιθ, ο οποίος κατέρριψε και το παγκόσμιο ρεκόρ με επίδοση 19.83, υποχρεώθηκε να δώσει εξηγήσεις: «Μόνο όταν κερδίζουμε κάποιο μετάλλιο, μας φέρονται σαν γνήσιους Αμερικανούς. Όταν χάνουμε, είμαστε απλώς αραπάδες…».\nΟ Κάρλος έτρεμε από τον φόβο του, όταν ξεκίνησε το τελετουργικό. «Το μόνο που θυμάμαι, ήταν η νεκρική σιγή που ακολούθησε. Κάποιος άρχισε να ψάλλει τον εθνικό ύμνο, αλλά αμέσως σταμάτησε. Είμαι βέβαιος ότι πολλοί θα ήθελαν να μας πυροβολήσουν από τις εξέδρες».\nΟι δύο θαρραλέοι αθλητές γιουχαΐστηκαν από τους Μεξικανούς θεατές, εξοστρακίστηκαν αμέσως από το Ολυμπιακό Χωριό και αποκλείστηκαν από την αποστολή των ΗΠΑ.\nΟ φιλοναζιστής, δήθεν «απολιτίκ» πρόεδρος της ΔΟΕ Έιβερι Μπράντατζ επικαλέστηκε «παραβίαση των αρχών του Ολυμπιακού ιδεώδους» και απείλησε ότι θα τους αφαιρούσε τα μετάλλια. Αλλά αυτό ήταν το λιγότερο.\nΟι πρώτες απειλές ενάντια στη ζωή του 24χρονου Σμιθ και του 23χρονου Κάρλος ακούστηκαν πριν ακόμη το δίδυμο εγκαταλείψει το Μέξικο Σίτι.\nΜετά την επιστροφή στην πατρίδα, έζησαν αποσυνάγωγοι, βρέθηκαν υπό διαρκή παρακολούθηση από το FBI και έμειναν χωρίς δουλειά.\nΤα παιδιά του Κάρλος δέχθηκαν ανελέητους ξυλοδαρμούς στο σχολείο, ενώ η σύζυγός του έπεσε σε βαριά κατάθλιψη, ώσπου αυτοκτόνησε, το 1977. Η αυτοθυσία υπήρξε αναπόσπαστο μέρος της πρωτοβουλίας που τράνταξε συθέμελα το αθλητικό στερέωμα.\nΤα μετάλλια, πάντως, οι δύο Ολυμπιονίκες τα διέσωσαν. «Το δικό μου το έχει η γριά μάνα μου», είπε, πρόσφατα, ο Τζον Κάρλος. Ο Τόμι Σμιθ το έβγαλε σε πλειστηριασμό το 2010, μαζί με τα παπούτσια που φόρεσε στο Μεξικό.\nΗ διαμαρτυρία των δύο σπρίντερ δεν ήταν μία απόφαση της στιγμής. Πολλοί μαύροι αθλητές από τις ΗΠΑ σκέφτονταν να μποϊκοτάρουν τους αγώνες του Μεξικού, αλλά φοβήθηκαν τις επιπτώσεις και έκαναν πίσω.\nΟ Σμιθ και ο Κάρλος, όμως, ένιωσαν τους προβολείς της ιστορίας καρφωμένους στο κορμί τους.\n«Κατάλαβα ότι κάτι σκάρωναν πριν την απονομή, αλλά δεν ήξερα τι ακριβώς», αφηγήθηκε ο τρίτος του βάθρου, ο λευκός Αυστραλός Κεν Νόρμαν. «Είδα μόνο τις κονκάρδες που φορούσαν υπέρ των ανθρωπίνων δικαιωμάτων και ζήτησα να μου δώσουν και εμένα μία».\nΟ Νόρμαν, αγκάθι για το λευκό κατεστημένο της δικής του πατρίδας, στήριξε ολόψυχα την πρωτοβουλία των δύο Αμερικανών μέχρι το τέλος της ζωής του.\nΣτην κηδεία του, το 2006, ο Σμιθ και ο Κάρλος ήταν ανάμεσα στους άνδρες που σήκωσαν το φέρετρό του. Έξι χρόνια αργότερα, το αυστραλιανό κράτος ζήτησε συγγνώμη από τα παιδιά του Νόρμαν, για την περιφρόνηση με την οποία μεταχειρίστηκε τον πατέρα τους.\nΌταν οι Ουέιν Κολέτ και Βίνσεντ Μάθιους προσπάθησαν να διαμαρτυρηθούν με παρόμοιο τρόπο το 1972 στο Μόναχο, στο βάθρο των νικητών των 400μ, τιμωρήθηκαν με ισόβιο αποκλεισμό από τους Ολυμπιακούς Αγώνες.\nΧρειάστηκε να φτάσει ο 20ός αιώνας στο λυκόφως του, για να αποκατασταθεί το κύρος των δύο ηρώων του Μεξικού και να εδραιωθεί η θέση τους στο συλλογικό υποσυνείδητο.\nΤόσο ο Σμιθ όσο και ο Κάρλος εργάστηκαν ως προπονητές στίβου και βραβεύτηκαν από πολυάριθμες οργανώσεις για την προσφορά τους στους κοινωνικούς αγώνες.\n«Η υψωμένη γροθιά μας δεν ήταν σύμβολο μίσους προς τη σημαία, αλλά αντίστασης και αγώνα» τονίζει, πιονιέρος μιας σκοτεινής και δύσβατης εποχής, ο Τόμι Σμιθ.\n«Η ΔΟΕ παραμένει μία άπληστη δικτατορία του χρήματος», δήλωσε πρόσφατα ο Τζον Κάρλος.\nΜε άλλα λόγια, ένα άπαρτο λευκό φρούριο. Με πράσινη φάσα, στο χρώμα του δολαρίου.


Xanthinet.gr - Η ΛΑ.Ε Ξάνθης στηρίζει των θερμό των Επιμελητηρίων σε δημιουργική κατεύθυνση\nΗ ΛΑ.Ε Ξάνθης στηρίζει των θερμό των Επιμελητηρίων σε δημιουργική κατεύθυνση\nΈνα ενδιαφέρον κείμενο εξέδωσε η «ΑΡΙΣΤΕΡΗ ΑΝΑΣΥΝΘΕΣΗ» Ξάνθης, μία από τις πολιτικές οργανώσεις της ΛΑΕ στην οποία συμμετέχει πλήθος αγωνιστών φοιτητών της πόλης μας, αναφορικά με τις επικείμενες εκλογές στα Επιμελητήρια. Επειδή μάλιστα αποτελούν την πλειοψηφία της Πολιτικής Επιτροπής της ΛΑΕ Ξάνθης, αποφάσισαν και το εξέδωσαν ως ΛΑΕ Ξάνθης. Αυτό είναι ασφαλώς αναφαίρετο δικαίωμα μιας πλειοψηφίας σε ένα δημοκρατικό πολιτικό χώρο. Αν και συνήθως καταβάλλεται μεγάλη προσπάθεια διαλόγου και σύνθεσης των απόψεων διαφορετικών πολιτικών οργανώσεων ή συνιστωσών, όταν εκδίδεται ένα Δελτίο Τύπου που εκπροσωπεί όλο το κόμμα.\nΩς μέλος της Πολιτικής Επιτροπής και υπεύθυνος Τύπου της ΛΑΕ, θα ήθελα να τονίσω ότι σωστά οι φοιτητές μας επισημαίνουν ότι ολοκληρώνεται η προσπάθεια από μέρους του ΣΥΡΙΖΑ και ορισμένων πολιτικών δυνάμεων της αντιπολίτευσης να εκληφθούν τα μνημόνια ως κανονικότητα. Να συνηθίσει ο ελληνικός λαός στο γεγονός ότι όλα όσα συμβαίνουν γύρω μας, οι εκατοντάδες χιλιάδες άνεργοι, οι μισθοί και οι συντάξεις πείνας, το κλείσιμο χιλιάδων επιχειρήσεων, οι πλειστηριασμοί και οι κατασχέσεις μικρών κατοικιών και βιοτεχνιών, είναι απόρροια της κυκλικής οικονομικής κρίσης του οικονομικού συστήματος. Ότι είναι κάτι φυσικό που πρόκειται να αντιστραφεί, όταν η οικονομία της χώρας θα πάρει τα επάνω της και θα επιτευχθεί η άνοδος και η ανάπτυξη.\nΜόνο που αυτή τη φορά τα πράγματα είναι διαφορετικά. Η χώρα, ενταγμένη υπό αμφιλεγόμενες συνθήκες λήψης επιστημονικά ορθών και δημοκρατικών αποφάσεων στην ΟΝΕ, με το κοινό ευρωπαϊκό νόμισμα, έχει χάσει τη σχετική αυτονομία της. Είναι αδύνατον να ασκήσει ανεξάρτητη νομισματική και κατ’ επέκταση οικονομική πολιτική, ώστε να ενισχύσει διαφαινόμενες δυνατότητες εξόδου από την οικονομική και θεσμική κρίση. Με τα μνημόνια, χάριν της ενίσχυσης των οικονομιών των ισχυρών ευρωπαϊκών κρατών και της αναγκαιότητας ισχυροποίησης της ανταγωνιστικότητάς τους στην παγκοσμιοποιημένη αγορά, έχει προδιαγραφεί η οικονομική μας πορεία. Για τα επόμενα 20, αν όχι για πολύ περισσότερα χρόνια! Όπως και πολλών άλλων χωρών της ευρωπαϊκής περιφέρειας. Ο μηχανισμός λειτουργίας της Ευρωπαϊκής Κεντρικής Τράπεζας έχει δέσει τη χώρα μας σε αόρατα δεσμά, με αποτέλεσμα να χαρακτηριζόμαστε πλέον ως ένα οικονομικό προτεκτοράτο και οι έλληνες πολίτες ως σύγχρονοι δουλοπάροικοι. Η διατυμπανιζόμενη ως σανίδα σωτηρίας «έξοδος στις αγορές» όχι μόνο δεν αποτελεί πανάκια, αλλά θα προσδώσει στη χώρα μας πρόσθετες οικονομικές δεσμεύσεις και επιβαρύνσεις. Διότι πολύ απλά, το επιτόκιο δανεισμού μας θα είναι πολλαπλάσιο και θα αποτελέσουμε έρμαιο των διεθνών τοκογλύφων. Όχι ότι τώρα μας προστατεύει και μας υπερασπίζεται κανείς. Έτοιμοι είναι να μας αγοράσουν ολόκληρους, αντί πινακίου φακής. Τράπεζες, αεροδρόμιο, δρόμους, ξενοδοχεία, νησιά και άλλα ακίνητα, φυσικό και ορυκτό πλούτο μέχρι και τον αέρα και τον ήλιο που διαθέτει η χώρα μας.\nΣυνεπώς, η απόφαση των φοιτητών μας «δεν δίνουμε την παραμικρή στήριξη σε αντιλήψεις που προωθούν μνημονιακές πολιτικές και συμβάλλουν στην περαιτέρω φτωχοποίηση του λαού και των εργαζομένων…» είναι απολύτως σωστή και με αυτόν τον μπούσουλα έχω πραγματοποιήσει όλες τις παρεμβάσεις μου στο Επιμελητήριο Ξάνθης και όπου αλλού συμμετείχα όλα αυτά τα χρόνια. Θα έπρεπε, κανονικά, οι φοιτητές μας να το γνωρίζουν αυτό, όσοι τουλάχιστον ασχολούνται κάποια χρόνια με τα κοινά που δεν αφορούν μόνον τα του Πολυτεχνείου.\nΑλλά εκείνα, κυρίως, τα οποία θα έπρεπε να λάβουν στο εξής υπόψη τους είναι:\nΠρώτο, η ΛΑΕ δεν θεωρεί σε καμία περίπτωση ότι είναι επιλήψιμο να είναι ή να γίνει κάποιος επιχειρηματίας, ακόμη κι αν στην απόφασή του αυτή δεν οδηγηθεί από ανάγκη εξασφάλισης εργασίας, όπως μάλλον θα συμβεί στο άμεσο μέλλον και με πολλούς από τους αποφοίτους των ΑΕΙ της χώρας μας. Ο ταξικός εχθρός της εργατικής τάξης, δεν ήταν ποτέ ούτε είναι η δραστήριοι ΕΒΕ που πασχίζουν στην δημιουργία και ανάπτυξη οικονομικών οντοτήτων. Τουναντίον, αυτοί αποτελούν τους φυσικούς συμμάχους της στην αντιμετώπιση των μονοπωλιακών και ιμπεριαλιστικών πρακτικών που στις μέρες μας μεταφράζονται σε νεοφιλελεύθερες μνημονιακές πολιτικές. Αυτές μαστίζουν σήμερα την χώρα μας και όχι ο «φιλελευθερισμός» του πρώτου μισού του προηγούμενου αιώνα. Πέραν αυτού, πολλοί εκπρόσωποι της κυρίαρχης αστικής τάξης είναι μέλη της χρηματοπιστωτικής και εισοδηματικής οικονομικής ελίτ σε ελληνικό και ευρωπαϊκό επίπεδο, χωρίς ποτέ να υπάρξουν «λυσσασμένοι επιχειρηματίες». Αντιθέτως στα νιάτα τους αρκετοί από αυτούς ανήκανε σε αριστερές επαναστατικές οργανώσεις και φθάσανε σε τεράστιες οικονομικές απολαβές και σχηματισμό περιουσίας μέσω της εξαργύρωσης της ιδεολογίας τους με σημαίνουσες θέσεις σε πολιτικούς και διοικητικούς θεσμούς (ας μην αναφέρουμε ελληνικά ονόματα).\nΔεύτερο, η ΛΑΕ δεν έχει κανένα πρόβλημα και με την καλώς εννοούμενη «ιδιωτική πρωτοβουλία», όταν αυτή δεν αποτελεί προπέτασμα αθέμιτων παρεμβάσεων ντόπιων και ξένων μονοπωλιακών επιχειρήσεων και της χρηματοπιστωτικής ελίτ στη λειτουργία της οικονομίας της χώρας μας. Αντίθετα, θεωρεί ότι η ανάπτυξη της υγιούς δημιουργικής πρωτοβουλίας σε όλους τους τομείς των ανθρώπινων δραστηριοτήτων έχει καθοριστική σημασία για την εξέλιξη της ανθρωπότητας. Οι μικρομεσαίες επιχειρήσεις και η συνένωσή τους σε Clusters, ΙΚΕ, ΚΥΝΣΕΠ, Συνεταιρισμούς κλπ. σε οποιονδήποτε τομέα της οικονομίας είναι ζωτικής σημασίας για την επανεκκίνηση της οικονομίας, την σχετική ανεξαρτησία και την ανόρθωση της χώρας μας, την ευημερία των κατοίκων της.\nΤρίτο, η ΛΑΕ δεν αντιμετωπίζει εχθρικά όλους τους επιχειρηματίες και σε καμιά περίπτωση δεν απομονώνεται ή αποστασιοποιείται από τα συνδικαλιστικά και θεσμικά τους όργανα, ούτε σε πρωτοβάθμιο επίπεδο ούτε στις συνενώσεις των σωματείων σε ανώτερα τοπικά, κλαδικά ή πανελλήνια όργανα. Προφανώς οι φοιτητές της «Αριστερής Ανασύνθεσης» της ΛΑΕ Ξάνθης, δεν αναφέρονται στους αυτοσυντήρητους και μικρομεσαίους ΕΒΕ που αποτελούν την συντριπτική πλειοψηφία των επιχειρηματιών του ακριτικού τόπου όπου ζουν και σπουδάζουν, όταν διαπιστώνουν ότι «επιδίδονται σε έναν λυσσαλέο πόλεμο πολιτικής επιρροής, με δεδομένο το μεγάλο φαγοπότι που ανοίγει σε διάφορους κλάδους». Η μεταφορά των κατά τα άλλα ορθών γενικών θεωρητικών επεξεργασιών σε πρακτικό επίπεδο άσκησης πολιτικής και μάλιστα τοπικής, μπορεί να δημιουργήσει μεγάλες συγχύσεις και λανθασμένες στοχεύσεις. Εχθρός του φοιτητικού, όπως και του εργατικού κινήματος δεν είναι οι ΕΒΕ και οι ΜμΕ, όπως εμμέσως διορθωτικά επισημαίνεται σε άλλο σημείο του Δελτίου Τύπου. Οι ενέργειες των συνδικαλιστικών και θεσμικών εκπροσώπων των ΕΒΕ και των ΜμΕ, να προστατεύσουν τις οικονομικές οντότητες στην ΑΜΘ και σε όλη τη χώρα από τις καταστροφικές πολιτικές της ΕΕ και του ΔΝΤ, υποστηρίζονται σθεναρά από την ΛΑΕ που σχηματίστηκε από τα σπλάχνα του ΣΥΡΙΖΑ, μετά την συνθηκολόγηση και προδοσία του αμετροεπή προέδρου του κόμματος και των αυλικών του με την τερατόικα και τους κατ’ ευφημισμό λεγόμενους «θεσμούς».\nΘα ξενίζει ασφαλώς που οι φοιτητές της ΛΑΕ Ξάνθης δεν στηρίζουν κανέναν συνδυασμό του Επιμελητηρίου, αν και ο Πρόεδρός του ζήτησε δημόσια την υποστήριξη και του συνδυασμού του ΚΚΕ, λέγοντας χαρακτηριστικά ότι «στο Επιμελητήριο Ξάνθης δεν περισσεύει κανείς».\nΔεν πειράζει πάντως, αρκεί να στηρίξουν το άτομό μου που έντιμα και με ειλικρίνεια τους ενημέρωσα από την αρχή για τις δυνατότητες σύστασης ενός ανεξάρτητου προοδευτικού συνδυασμού και ζήτησα την άποψή τους για τυχόν συμμετοχή μας. Απασχολημένοι με τα σοβαρά φοιτητικά τους προβλήματα, δεν κατάφεραν να την διατυπώσουν έγκαιρα. Όχι προς επίτευξη μιας οριακής επιτυχούς εκλογής μου, αλλά για την εφαρμογή όσων επαγγέλλονται στο αγωνιστικό τους μήνυμα προς τους βιοτέχνες, επαγγελματίες και εμπόρους της πόλης μας. Τους Μμ Επιχειρηματίες, δηλαδή, τους οποίους στο εξής θα μπορέσουν να γνωρίσουν καλύτερα. Αρκεί να συμμετάσχουν σε κάποιες τουλάχιστον από τις αναπτυξιακές εκδηλώσεις του Επιμελητηρίου. Πράγμα που ισχύει και για το ακριβοθώρητο επιστημονικό προσωπικό του Πολυτεχνείου μας, λόγω ανυπαρξίας σύνδεσης δράσεων μεταξύ των εκπαιδευτικών και θεσμικών ιδρυμάτων του τόπου.\nΜέλος της ΠΕ της ΛΑΕ Ξάνθης


Ηλεκτρονικό Τσιγάρο: Justfog MINIFIT 370mAh Starter Kit\nΤο Justfog MINIFIT είναι μια συσκευή τύπου pod και έρχεται με ενσωματωμένη μπαταρία 370mAh. Η χωρητικότητα του pod αγγίζει τα 1.5ml. Διαθέτει λειτουργία συνεχούς τάσης εξόδου και ένδειξη 3-level για την μπαταρία που απομένει. Η αντίσταση του pod ανέρχεται στα 1.6ohm και περιέχει Ιαπωνικό οργανικό βαμβάκι διασφαλίζοντας έτσι την πολύ καλή απόδοση γεύσης. Ενώ με την έξυπνη προστασία μπαταρίας, μας προσφέρει μια ανεπανάληπτη εμπειρία ατμίσματος.\nΠροβολή όλων των Justfog προϊόντων\nΜέγεθος: 21x 15x 70mm\nΗ φόρτιση πραγματοποιείται με καλώδιο Micro USB με DV 5V.\nΣυνεχής τάση εξόδου.\n3 Led αναμμένα 100%-70% φορτισμένη\n2 Led αναμμένα 70%-30% φορτισμένη\n1 Led αναμμένα 30%-0% φορτισμένη\n1 Led αναβοσβήνει 4 φορές 0% φορτισμένη και μετά η συσκευή απενεργοποιείται.\nΛειτουργία on/off (Με 4 γρήγορα clicks μέσα σε 2 δευτερόλεπτα η συσκευή ενεργοποιείται/απενεργοποιείται)\nΈξυπνη ένδειξη Led:\nΌταν τα Led αναβοσβήνουν 4 φορές έχουμε βραχυκύκλωμα.\nΌταν τα Led αναβοσβήνουν 2 φορές το Pod δεν έχει τοποθετηθεί σωστά.\nΌταν τα Led αναβοσβήνουν 10 φορές σταματάει η λειτουργία της συσκευής καθώς έχει γίνει παρατεταμένη πίεση του Fire Button για πάνω από 10 δευτερόλεπτα.\nΈξυπνη προστασία μπαταρίας:\nΠροστασία βραχυκυκλώματος( η συσκευή απενεργοποιείται)\nΠροστασία από υπερθέρμανση( η συσκευή απενεργοποιείται αν πατηθεί το fire button για πάνω από 10 δευτερόλεπτα)\nΠροστασία από πλήρη αποφόρτιση(η συσκευή απενεργοποιείται όταν η στάθμη της μπαταρία φτάσει σε πολύ χαμηλό σημείο)\nΠροστασία υπερφόρτισης( η συσκευή σταματά την φόρτιση όταν αυτή φτάσει στο 100%)\nΠροστασία απο πολύ υψηλή τάση φόρτισης( η συσκευή σταματά την φόρτιση εάν η τάση φόρτισης είναι πολύ υψηλή)\nΧρησιμοποιεί Ιαπωνικό οργανικό βαμβάκι.\n1x Βιβλίο με οδηγίες χρήσης


ΚΑΛΟΚΑΙΡΙ = ΠΕΡΙΣΣΟΤΕΡΟΣ ΕΛΕΥΘΕΡΟΣ ΧΡΟΝΟΣ : PreciousLife\nΚΑΛΟΚΑΙΡΙ = ΠΕΡΙΣΣΟΤΕΡΟΣ ΕΛΕΥΘΕΡΟΣ ΧΡΟΝΟΣ\nΤα σχολεία κλείνουν και σιγά σιγά μαζί τους όλοι μικροί και μεγάλοι μπαίνουμε σε πιο χαλαρή διάθεση. Χαλαρώνουμε από τους ρυθμούς του χειμώνα, απολαμβάνουμε τη φύση και την επαφή μαζί της, δροσιζόμαστε ποικιλοτρόπως και φυσικά ονειρευόμαστε τις καλοκαιρινές μας διακοπές.Οι καλοκαιρινές διακοπές μοιάζει να είναι ένα οικογενειακό όνειρο. Ένα όνειρο που το κάθε μέλος της οικογένειας βάζει το λιθαράκι του και ανυπομονεί να το κάνει πραγματικότητα. Πριν όμως να έρθουν οι οικογενειακές διακοπές συνήθως τα παιδιά έχουν περισσότερο ελεύθερο χρόνο σε σύγκριση με αυτόν που είχαν το χειμώνα. Οι περισσότερες δομημένες δραστηριότητες τελειώνουν μαζί με τα σχολεία και το ερώτημα που καλούνται να απαντήσουν γονείς και παιδιά είναι το εξής: Τι θα κάνουν τα παιδιά με τόσο ελεύθερο χρόνο;\nΚάποιοι γονείς φροντίζουν τα παιδιά τους να απασχοληθούν σε δομημένες δραστηριότητες με συγκεκριμένο πρόγραμμα και χρονοδιάγραμμα. Κάποιοι άλλοι πάλι επιλέγουν να στείλουν τα παιδιά τους διακοπές στο χωριό με τον παππού και τη γιαγιά όσο εκείνοι εργάζονται. Αν δεν υπάρχουν διαθέσιμοι παππούδες και γιαγιάδες αρκούνται στο να μένουν τα παιδιά στο σπίτι μέχρι εκείνοι να επιστρέψουν από την εργασία τους.\nΠοιά από τις δύο φαινομενικά εκ διαμέτρου αντίθετες απόψεις είναι η πιο ορθή για τα παιδιά; Έχουν ανάγκη τα παιδιά να ξεχάσουν εντελώς το πρόγραμμα και τα μαθήματα ή τους κάνει καλό να λειτουργούν σε ένα δομημένο πλαίσιο; Πώς θα προσαρμοστούν καλύτερα το Σεπτέμβριο; Μήπως μια γερή επανάληψη των όσων έμαθαν στο σχολείο το χειμώνα καλύψει πιθανά κενά και τα βοηθήσει να πάνε καλύτερα προετοιμασμένα στο σχολείο την επόμενη χρονιά; Ή μήπως είναι καλύτερα να ξεχάσουν τα πάντα όπως έκαναν και οι γονείς τους σαν παιδιά;\nΔεν υπάρχει μόνο μία σωστή απάντηση για τα πιο πάνω ερωτήματα. Για την κάθε οικογένεια η απάντηση είναι τόσο διαφορετική όσες είναι και οι διαφορές μεταξύ μας. Σίγουρα το καλοκαίρι μικροί και μεγάλοι χρειαζόμαστε χαλάρωση και ξεκούραση. Χρειάζεται να διακόψουμε από την ρουτίνα του χειμώνα για να αποφορτιστούμε και να ξεκινήσουμε ανανεωμένοι την επόμενη χρονιά.\nΕίναι ιδιαίτερα σημαντικό να είμαστε όλοι προετοιμασμένοι για τον ελεύθερο χρόνο που θα έχουμε. Πώς;\nΚαταγράφουμε σε λίστα όλα όσα θελουμε να κάνουμε εδώ και πολύ καιρό και δεν βρίσκουμε τον απαραίτητο χρόνο. Έχουμε μαζί μας αυτή τη λίστα και σε περίπτωση που αισθανθούμε αδιέξοδο και ανία ανατρεχουμε σε αυτή.\nΒρίσκουμε δραστηριότητες που να καλύπτουν τις ανάγκες όσων περισσότερων μελών της οικογένειάς μας γίνεται. Οι τακτικές και ουσιαστικές οικογενειακές συζητήσεις μπορούν να μας δώσουν την απαραίτητη πληροφόρηση.\nΣεβόμαστε τις ανάγκες των υπολοίπων της οικογένειας. Έχει την ίδια ακριβώς αξία η επιθυμία ενός να εμπλακεί σε πολλές δραστηριότητες με την επιθυμία κάποιου άλλου να μην κάνει τίποτα.\nΚαλλιεργούμε τις κοινωνικές μας επαφές. Το καλοκαίρι φημίζεται ως η καλύτερη περίοδος για την ανάπτυξη ή τη δημιουργία νέων σχέσεων.\nΑνακαλύπτουμε ή αναπτύσσουμε τα χόμπι μας και βοηθάμε τα παιδιά μας να αποκτήσουν τα δικά τους. Έρευνες έχουν δείξει ότι η ενασχόληση με τα χόμπι μας γεμίζει θετικότητα!\nΕπενδύουμε ένα μέρος του ελεύθερου χρόνου μας στην επαφή μας με τη φύση και κερδίζουμε τόνωση στην αυθεντικότητα, τη δημιουργικότητα και την προσωπική μας ευτυχία!!\nΑς καλωσορίσουμε το καλοκαίρι απολαμβάνοντας τον ελεύθερο χρόνο μας!!!!Πηγή: gonios.gr\n« ΔΙΑΤΡΟΦΗ ΓΙΑ ΥΓΙΗ ΜΑΛΛΙΑ\nΠΟΛΥΤΙΜΗ Η ΘΡΕΠΤΙΚΗ ΑΞΙΑ ΤΩΝ ΔΑΜΑΣΚΗΝΩΝ »


Τεστ αίματος προβλέπει τον καρκίνο του μαστού έως και δέκα χρόνια πριν εκδηλωθεί!\nΟ γνωστός Έλληνας καθηγητής του πανεπιστημίου του Χάρβαρντ, Δημήτρης Τριχόπουλος, είναι ανάμεσα στην ομάδα των επιστημόνων που αναπτύσσει ένα νέο τεστ αίματος το οποίο θα εντοπίζει έγκαιρα, έως και...\n10 χρόνια πριν εκδηλωθεί, τον καρκίνο του μαστού στις γυναίκες...\nΧάρη στο νέο τεστ τονίζουν, θα είναι δυνατός ο έγκαιρος διαγνωστικός έλεγχος των γυναικών στο μέλλον.\nΤο τεστ εστιάζει στον τρόπο που το συγκεκριμένο γονίδιο, με την ονομασία ΑΤΜ, αλλάζει υπό την επίδραση παραγόντων του περιβάλλοντος, όπως το αλκοόλ, η ακτινοβολία, το κάπνισμα, η μόλυνση και οι ορμονικές μεταβολές - μία διαδικασία γνωστή στη βιολογία ως "επιγενετική".\nΟι ερευνητές εκτιμούν ότι περίπου μία στις πέντε γυναίκες έχουν ένα τέτοιο επιγενετικό "διακόπτη" που διπλασιάζει τον κίνδυνο για καρκίνο του μαστού.\nΗ ομάδα των επιστημόνων, ανέλυσε δείγματα αίματος από 1.380 γυναίκες διαφόρων ηλικιών, από τις οποίες οι 640 τελικά ανέπτυξαν καρκίνο του μαστού. Οι ερευνητές ανακάλυψαν ότι το εν λόγω γονίδιο στα λευκοκύτταρα, το οποίο, υπό την επίδραση του περιβάλλοντος, υφίσταται βιοχημικές τροποποιήσεις την λεγόμενη διαδικασία της μεθυλίωσης, η οποία αποτελεί πιθανό προμήνυμα του καρκίνου.\nΗ πρόβλεψη του καρκίνου από τα αιματολογικά τεστ έγινε κατά μέσο όρο τρία χρόνια πριν τη διάγνωσή της νόσου. Σε ορισμένες περιπτώσεις η μεθυλίωση του γονιδίου συνέβη και εντοπίστηκε από το τεστ μέχρι και 11 χρόνια πριν διαγνωστεί για πρώτη φορά ο όγκος στο στήθος. Τα αποτελέσματα ήσαν ιδιαίτερα σαφή για τις γυναίκες κάτω των 60 ετών.


ΠΡΟΣ ΑΔΩΝΙ ΓΕΩΡΓΙΑΔΗ: Μια φωνή από το αμπάρι του καραβιού – ΙΑΤΡΟΙ\nΠΡΟΣ ΑΔΩΝΙ ΓΕΩΡΓΙΑΔΗ: Μια φωνή από το αμπάρι του καραβιού\nΑκούστε κύριε υπουργέ…\n(με αφορμή την παρουσία σας «στον ενικό» του Ν. Χατζηνικολάου)\nΠαρακολούθησα με ψυχαναγκαστικό μαζοχισμό, την επί 3 ώρες και 40 λεπτά, φιλότιμη, ομολογουμένως, προσπάθειά σας, να με πείσετε ότι ζείτε σε άλλη χώρα από αυτήν στην οποία κατοικώ εγώ και τα εκατομμύρια των συμπολιτών μου. Τα καταφέρατε κύριε υπουργέ. Πείστηκα ότι ζείτε στον κόσμο σας που, ευτυχώς, καμία σχέση δεν έχει με το δικό μας.\nΕίναι αλήθεια, κύριε υπουργέ, πως για πολλή ώρα, επιδέξια χειριζόσαστε, σταθερά ειρωνευόσαστε, απροκάλυπτα προσβάλατε και συχνά απειλούσατε, ένα πολυπληθές ακροατήριο 45 ατόμων, αποτελούμενο από την «αφρόκρεμα» του συνδικαλιστικού κινήματος στο χώρο της υγείας και από αξιόλογους εκπροσώπους πολιτών και ασθενών που έχουν την ατυχία να υφίστανται τις επιπτώσεις των τιτάνιων προσπαθειών σας να «διασώσετε» το σύστημα υγείας.\nΜε μεγάλη απογοήτευσή μου, κανείς από αυτούς δεν σκέφτηκε, δεν μπόρεσε ή δεν τόλμησε να σας πει, μέσα στον αδυσώπητο τηλεοπτικό χρόνο, αυτά που κατά τη γνώμη μου θα έπρεπε να ακούσετε. Παίρνω λοιπόν το θάρρος, αν φυσικά μου το επιτρέπετε, και αφού δεν έχετε ακόμα ποινικοποιήσει την ελεύθερη έκφραση της γνώμης, να σας πω αυτά που πλημμύριζαν τη σκέψη, την καρδιά και την ψυχή μου όση ώρα σας άκουγα να ρητορεύετε αυτάρεσκα.\nΠάμε λοιπόν κύριε υπουργέ!\nΚατανοώ τη δυσκολία σας να φανταστείτε, πολύ δε περισσότερο να πιστέψετε, ότι σε αυτή τη χώρα κατοικούν και άνθρωποι που διάγουν με αξιοπρέπεια και ήθος το βίο τους και πως έχουν κάθε δικαίωμα – και υποχρέωση θα πρόσθετα εγώ- να υπερασπίζονται το δίκιο και να πολεμούν το άδικο.\nΕίναι αυτοί που δεν έκλεψαν, δεν εκμεταλλεύτηκαν καταστάσεις, ζουν μετρημένα από τον προσωπικό τους κάματο, απολαμβάνουν τις πραγματικές αξίες της ζωής και συμπεριφέρονται ως μέλη κοινωνίας ανθρώπων και όχι ζούγκλας. Στα χρόνια της επίπλαστης ευμάρειας, οι άνθρωποι αυτοί δεν κάθισαν στο τραπέζι που γινόταν το «μεγάλο φαγοπότι» (ξέρετε τι εννοώ) ούτε καν δοκίμασαν από τα ψίχουλα, που τους πετούσαν οι μόνιμοι συνδαιτυμόνες του, προκειμένου να εξασφαλίσουν τη συνενοχή τους.\nΓι’ αυτή τους τη συμπεριφορά, χαρακτηρίστηκαν «κορόιδα» και «γραφικοί», αλλά πιστέψτε με δεν είναι λίγοι, απλώς δεν κινούνται στο οπτικό σας πεδίο, γι’ αυτό και δεν τους βλέπετε.\nΔυσκολεύεστε λοιπόν να πιστέψετε ότι, Ελλάδα δεν είναι μόνον όσοι λικνίζονταν τα προηγούμενα χρόνια στο χορό της «λαμογιάς» και της «γκλαμουριάς» αλλά και τα «κορόιδα» που σηκώνουν σιγά- σιγά το ανάστημά τους. Για τη δυσκολία σας αυτή, ευθύνονται κυρίως οι κακές συναναστροφές σας, που αν δεν κάνω λάθος είναι το πλήρωμα που οδήγησε το «καράβι στα βράχια» (η έκφραση δική σας).\nΜε το ίδιο αυτό πλήρωμα, θέλετε να μας πείσετε ότι, το καράβι άλλαξε ρότα, μόνο και μόνο επειδή στα μέλη του πληρώματος προστεθήκατε, κομπάζοντας και εσείς, μεταπηδώντας από άλλο πολιτικό χώρο, που αν και πάλι δεν κάνω λάθος, αποκαλούσε κλέφτες αυτούς με τους οποίους σήμερα συγκυβερνάτε. Ακόμα και αν δεχτούμε, σαν υπόθεση εργασίας, ότι είστε ο «κύριος καθαρά χέρια» στο χώρο της υγείας, σας υπενθυμίζω δυο παροιμίες που ταιριάζουν στην περίσταση:\n« όποιος κάτσει με στραβό το πρωί αλληθωρίζει» και «πες μου τους φίλους σου να σου πω ποιος είσαι». Οι εντιμότατοι λοιπόν φίλοι σας κύριε υπουργέ εξανέμισαν, μέσα σε μια νύχτα, τα λεφτά των ασφαλιστικών ταμείων και σήμερα εσείς ψάχνετε, ντεμέκ, να εξασφαλίσετε την περίθαλψη των ανασφάλιστων δημιουργημάτων σας με το πρόστιμο των 25 ευρώ, που θα πληρώνουν από το 2014, όσοι τολμήσουν να χρησιμοποιήσουν τις υπηρεσίες του, κατά τα άλλα, δημόσιου νοσοκομείου.\nΑν κάπου πρέπει να εφαρμοστεί ο νόμος είναι εδώ ακριβώς. Εξόφθαλμη περίπτωση καταλήστευσης δημοσίου χρήματος και προμελετημένης γενοκτονίας του ελληνικού λαού.\nΞεχνάτε κύριε υπουργέ, πως στο καράβι, όπως σας αρέσει να αποκαλείτε την Ελλάδα, υπάρχουν και\nεπιβάτες και πως δεν έχει νόημα να σωθεί το σκαρί όταν αυτοί θα έχουν πνιγεί, από τις αναθυμιάσεις της\nδύσοσμης πολιτικής σας, εγκλωβισμένοι στο αμπάρι του μνημονίου, που εσείς τους έχετε οδηγήσει. Εκτός και αν σας ενδιαφέρει μόνο το καράβι!\nΚύριε υπουργέ, την ίδια βραδιά, σε δύο διαφορετικές εκπομπές, εσείς και ο ομογάλακτός σας κ. Βορίδης, με προτεταμένο το δείκτη του χεριού σας, απαιτούσατε δήλωση κομματικής ταυτότητας απ’ όποιον τολμούσε να σας κάνει επώδυνες ερωτήσεις. Τυχαίο; Δεν νομίζω! Και επειδή θα αναρωτιέστε για την κομματική ταυτότητα του γράφοντα, σας λέω πως καμία κομματική τοποθέτηση δεν δεσμεύει ούτε καθοδηγεί τα γραφόμενά μου. Ίσως αυτό ακριβώς, να σας φοβίζει περισσότερο κύριε υπουργέ. Οι ερωτήσεις και οι διαθέσεις, δηλαδή, των κομματικά ανένταχτων.\nΔεν σας επιτρέπει η κουλτούρα σας κύριε υπουργέ να αποδεχτείτε ότι τα «κορόιδα» μπορούν να έχουν δική τους άποψη, διαφορετική από τη δική σας γι’ αυτό και κατακεραυνώνεται, με αμετροέπεια, κάθε φωνή που αντιτίθεται στην πολιτική σας.\nΒλέπετε παντού εχθρούς της «ιεραποστολής» σας, κομματικά φερέφωνα και υποκινούμενες, βολεμένες συντεχνίες και πουθενά δεν αναγνωρίζετε την πραγματική αγωνία του ανθρώπου, που εσείς οδηγείτε, μέρα με τη μέρα, στην απόγνωση. Όμως εγώ κύριε υπουργέ ισχυρίζομαι- και δεν νομίζω να κάνω λάθος- ότι κανείς, ούτε οι μερικές χιλιάδες ψήφων που υφαρπάξατε από ένα φοβισμένο και αιφνιδιασμένο λαό δεν σας δίνει το δικαίωμα να συμπεριφέρεστε απέναντί τους σαν άτομο του πεζοδρομίου, όπως με υπερηφάνεια δηλώσατε ότι είστε.\nΣας ομολογώ ότι μερικές φορές με μπερδέψατε, κάνοντας με να πιστέψω ότι παρακολουθώ την τηλεοπτική παρουσίαση κάποιου από τα ευπώλητα βιβλία σας αλλά υπήρξαν και φορές που ντράπηκα για λογαριασμό σας και λυπήθηκα για λογαριασμό μας. Αναρωτιέμαι κύριε υπουργέ, θα μπορούσα εγώ να σας μιλήσω με αυτόν τον απαξιωτικό και απειλητικό τρόπο χωρίς να υποστώ συνέπειες, χωρίς να με απειλείτε ότι θα εφαρμόσετε το νόμο;\nΕξοργίζεστε κύριε υπουργέ γιατί οι εργαζόμενοι των νοσοκομείων δηλώνουν πως είστε ανεπιθύμητος στο χώρο τους. Απορώ γιατί σας προκαλεί έκπληξη αυτή η συμπεριφορά. Από πότε το θύμα θα έπρεπε να επιθυμεί την παρουσία του θύτη του; Και αν εξοργίζεστε εσείς κύριε υπουργέ, τι να πουν τα εκατομμύρια των ανασφάλιστων ελλήνων που τους απαγορεύετε την είσοδο στο δημόσιο σύστημα υγείας; Εσείς χρειάζεστε τα νοσοκομεία για να κόβετε κορδέλες εγκαινίων και για να οργανώνετε επικοινωνιακές φιέστες.\nΟι καρκινοπαθείς τα χρειάζονται για να μην κοπεί το νήμα της ζωής τους. Τίνος το δικαίωμα, λοιπόν πρέπει να προασπίσει κανείς;\n‘Εντρομος, αφιερώσατε πολύ χρόνο, κύριε υπουργέ, για να βγάλατε από πάνω σας τη ρετσινιά του πρώην «αντιμνημονιακού», που πήγε να σας κολλήσει ο άνεργος συμπολίτης μας στην εκπομπή. Αντίθετα, με μεγάλη ευκολία προσπεράσατε τις καταγγελίες συγκεκριμένων γεγονότων: ότι οι ανασφάλιστοι καρκινοπαθείς ζητιανεύουν τις θεραπείες τους, ότι ο ΕΟΠΥΥ δεν πληρώνει έγκαιρα τους ασφαλισμένους και πως εδώ και 4 μήνες δεν πληρώνονται τις εφημερίες τους οι γιατροί του νοσοκομείου «Αττικόν».\nΔεν συγκλονιστήκατε, ούτε για μια στιγμή, από τις αγωνιώδεις προσπάθειες του Μητροπολιτικού Κοινωνικού Ιατρείου του Ελληνικού (και άλλων εθελοντικών προσπαθειών) να βρεθεί λύση στην περίθαλψη ανασφάλιστων καρκινοπαθών. Αντιθέτως, μετά από τρείς ημέρες εισέβαλε η κυβέρνησή σας στο συγκεκριμένο Κοινωνικό Ιατρείο, με τη δικαιολογία ότι σας καταγγέλθηκε διακίνηση ναρκωτικών ουσιών στο χώρο αυτό. Τίποτα δεν βρήκατε αλλά το μήνυμά σας, με πολλούς παραλήπτες, το στείλατε!\nΠροκλητικά απαντήσατε, επίσης, στους εκπροσώπους των συλλόγων, ότι ο ΕΟΠΥΥ δεν έχει λεφτά και γι’ αυτό το λόγο και οι καρκινοπαθείς δεν θα αποζημιώνονται πια για τα έξοδα μετακίνησής τους, όταν πρόκειται να υποβληθούν σε ακτινοθεραπείες μακριά από τα σπίτια τους. Αναρωτιέμαι κύριε υπουργέ, έχετε το ακαταλόγιστο και πρέπει να αρχίσουμε να ανησυχούμε ή δεν ιδρώνει το αυτί σας που δεκάδες άνθρωποι θα αναγκαστούν να μην ολοκληρώσουν τις θεραπείες τους. Συνειδητοποιείτε, αλήθεια, ότι αυτό ισοδυναμεί με φόνο εκ προθέσεως;\nΔεν αναρωτηθήκατε, ούτε για μια στιγμή, πως τα φέρνει βόλτα ένας άνθρωπος που εσείς, για μήνες τον αφήνετε απλήρωτο. Στο δικό σας, κόσμο κύριε υπουργέ, τα ποσά αυτά μπορεί να είναι ασήμαντα, στο δικό μας όμως είναι προϋπόθεση αξιοπρεπούς διαβίωσης.\nΤους διαβεβαιώσατε ότι θα πληρωθούν. Θα μπορούσαν άραγε, με τις ίδιες διαβεβαιώσεις, να απαντήσουν και αυτοί στις απαιτήσεις της εφορίας, των δανείων κλπ χωρίς να υποστούν συνέπειες όπως εσείς απαιτείτε για τον εαυτό σας;\nΠρος στιγμήν, κύριε υπουργέ, φοβήθηκα ότι τα βάλατε με τους ιδιοκτήτες κλινικών και διαγνωστικών κέντρων, που λυμαίνονται τόσα χρόνια-με την ανοχή των προκατόχων σας – δημόσιο και ιδιωτικό χρήμα, ψαρεύοντας στα θολά νερά του ευαίσθητου χώρου της υγείας. Γρήγορα όμως με επαναφέρατε στην τάξη, υπενθυμίζοντάς μου το καινούργιο φρούτο που λέγεται «ιδιωτικές ελεγκτικές εταιρείες» στις δαπάνες υγείας. Εδώ και χρόνια, όχι μόνο δεν θελήσατε αλλά και παρεμποδίσατε (όχι εσείς, οι προκάτοχοί σας) τον έλεγχο των δημόσιων λειτουργών, στο όργιο καταλήστευσης των ασφαλιστικών ταμείων από αυτούς τους κυρίους.\nΕσείς τώρα κάνετε την υπέρβαση και ισχυρίζεστε ότι θα μπορούν να προσλαμβάνουν και να πληρώνουν αυτοί οι ίδιοι τις εταιρείες που θα τους ελέγχουν και αυτό το βαφτίζετε: διασφάλιση του δημόσιου συμφέροντος. Ο απλός λαός θα το έλεγε: «Γιάννης κερνά και Γιάννης πίνει». Γιατί, που το είδατε γραμμένο κύριε υπουργέ, ότι ο ελεγκτής μπορεί να είναι μισθωτός υπάλληλος του ελεγχόμενου και αυτό δεν δημιουργεί, με βεβαιότητα, συνθήκες διαφθοράς; Επειδή οι ελεγκτικές εταιρείες είναι μεγάλοι κολοσσοί του εξωτερικού, όπως πολλάκις μας αναφέρατε, τους απαλλάσσει ακόμα και από την υποψία διαφθοράς;\nΘέλετε να σας υπενθυμίσω τη Siemens κύριε υπουργέ;\nΚουραστήκατε πολύ, κύριε υπουργέ, προκειμένου να μας πείσετε για την ασφάλεια των γενοσήμων φαρμάκων. Έχουν πέσει στην αντίληψή σας οι καταγγελίες του κ. Κούβελα (καθηγητής Φαρμακολογίας, πρώην στέλεχος του ΕΟΦ στον έλεγχο των γενοσήμων) για τους ανύπαρκτους στην πραγματικότητα ελέγχους των φαρμάκων αυτών; Ισχυριστήκατε ότι τα γενόσημα, ήδη χρησιμοποιούνται χωρίς κανένα πρόβλημα στα νοσοκομεία. Έχετε δηλαδή εκπονήσει κάποιες μελέτες, για την ασφάλεια και την αποτελεσματικότητα της χρήσης τέτοιων φαρμάκων στα νοσοκομεία μας ή μιλάτε έτσι, στο βρόντο! Μήπως ψεύδεστε λοιπόν, κύριε υπουργέ ή μήπως είστε ντίλερ φαρμακευτικής εταιρείας γενοσήμων φαρμάκων;\nΕν κατακλείδι, κύριε υπουργέ, παρουσιαστήκατε στην εκπομπή του Ν. Χατζηνικολάου, προβάλλοντας την εικόνα του υπουργού που δουλεύει σκληρά και έχει καλή γνώση των προβλημάτων του συστήματος υγείας. Αν σας άκουγε ο Αλέξανδρος Παπαδιαμάντης θα μονολογούσε: Κομπορρήμων και φλύαρος! Εγώ θα πρόσθετα…και επικίνδυνος!\nΜια φωνή από το αμπάρι του καραβιού


Διαβητικοί με συχνό οφθαλμολογικό έλεγχο αποφεύγουν την τύφλωση - genenutrition.gr\nΔιαβητικοί με συχνό οφθαλμολογικό έλεγχο αποφεύγουν την τύφλωση\n«Πράγματι, παρά την εξέλιξη της ιατρικής επιστήμης, ο μόνος τρόπος για τον διαβητικό για να αντιμετωπίζει έγκαιρα τις σοβαρές επιπλοκές και να αποφεύγει την τύφλωση είναι ο συχνός ιατρικός έλεγχος των ματιών του», αναφέρει ο διαπρεπής χειρουργός οφθαλμίατρος, Διδάκτωρ του Πανεπιστημίου Αθηνών, κ. Ιωάννης Μάλλιας, ο οποίος συμμετείχε στο Πανευρωπαϊκό Συνέδριο Αμφιβληστροειδούς στο Αμβούργο.\n«Προς αυτή την κατεύθυνση, συνεχίζει ο κ. Μάλλιας, θα πρέπει να κινηθεί η ενημέρωση των διαβητικών μέσα από την ιατρική κοινότητα».\nΚι αυτό γιατί, σύμφωνα με επιδημιολογικές μελέτες, ο αριθμός των ανθρώπων που πάσχουν από διαβήτη στη χώρα μας αυξάνεται συνεχώς με ανησυχητικούς ρυθμούς και σήμερα υπολογίζεται ότι έχει ξεπεράσει τις 800.000!\nΗ πιο σοβαρή από τις παθήσεις που προκαλεί ο σακχαρώδης διαβήτης στο μάτι του διαβητικού, είναι η διαβητική αμφιβληστροειδοπάθεια (καταστροφή των μικρών αγγείων του αμφιβληστροειδούς χιτώνα, οίδημα ωχράς κηλίδας, αιμορραγία υαλοειδούς).\nΗ διαβητική αμφιβληστροειδοπάθεια εμφανίζεται συχνότερα σε ασθενείς με σακχαρώδη διαβήτη τύπου Ι (40%) και στο 20% των πασχόντων από σακχαρώδη διαβήτη τύπου ΙΙ. Δυστυχώς η διαβητική αμφιβληστροειδοπάθεια, αποτελεί τη συχνότερη αιτία νομικής τύφλωσης (όταν και οι δύο οφθαλμοί βλέπουν κάτω από το 1/20) στο δυτικό κόσμο σε ασθενείς ηλικίας από 20 μέχρι 65 χρόνων. Αυτό οφείλεται στην αύξηση της συχνότητας του σακχαρώδους διαβήτη, η οποία σχετίζεται με τις διατροφικές συνήθειες και την καθιστική ζωή στις χώρες του δυτικού κόσμου.\nΣυγκεκριμένα, διαβητικοί μικρότεροι των 30 χρόνων θα εμφανίσουν διαβητική αμφιβληστροειδοπάθεια σε ποσοστό 50% στα πρώτα 10 χρόνια της ασθένειας τους, ενώ μετά τα 30 χρόνια το ποσοστό εμφάνισης αγγίζει το 90%!\nΠαράγοντες που μπορούν να επιβραδύνουν την εμφάνιση της διαβητικής αμφιβληστροειδοπάθειας, είναι ο καλός μεταβολικός έλεγχος και η καλή αρτηριακή πίεση. Η αναιμία, το κάπνισμα και η προσβολή των νεφρών, είναι παράγοντες που επιταχύνουν την εμφάνιση και εξέλιξη της διαβητικής αμφιβληστροειδοπάθειας.\nΟ κύριος τρόπος αντιμετώπισης του διαβητικού οιδήματος της ωχράς κηλίδας (ΔΟΩ) ήταν και παραμένει μέχρι και σήμερα, η φωτοπηξία του αμφιβληστροειδούς με Argon laser.\nΤα τελευταία χρόνια έχουν προστεθεί στη θεραπευτική φαρέτρα των οφθαλμιάτρων οι αντι-αγγειογενετικοί παράγοντες, όπως η ρανιμπιζουμάμπη. Πρόκειται για ένα μικρό τμήμα πλήρως ανθρωποποιημένου μονοκλωνικού αντισώματος, το οποίο δεσμεύει και αναστέλλει πολλαπλές ισομορφές βιολογικά ενεργού αγγειακού ενδοθηλιακού αυξητικού παράγοντα (VEGF)-A, ο οποίος ευθύνεται για την ανάπτυξη του διαβητικού οιδήματος της ωχράς κηλίδας.\n«Η διαβητική αμφιβληστροειδοπάθεια είναι μία από τις συχνότερες και σοβαρότερες οφθαλμικές παθήσεις που οδηγεί το διαβητικό ασθενή στην τύφλωση αν μείνει χωρίς παρακολούθηση και θεραπεία», τονίζει ο Δρ. Μάλλιας και καταλήγει «Η έγκαιρη διάγνωση και αντιμετώπιση είναι καθοριστικής σημασίας για τον ασθενή. Για τον λόγο αυτό ο διαβητικός θα πρέπει να:\nΡυθμίζει το σάκχαρό του.\nΚαταναλώνει πολλά δημητριακά πλούσια σε φυτικές ίνες και να μειώσει την κατανάλωση κόκκινου κρέατος.\nΗ διατροφή να είναι πλούσια σε λαχανικά και φρούτα και να αποφεύγει τα γλυκά.\nΚάνει τακτικό έλεγχο της γλυκοζυλιωμένης αιμοσφαιρίνης.\nΠερπατάει καθημερινά, ώστε να μειωθούν τα επίπεδα σακχάρου στο αίμα.\nwww.malliaseye.gr Τηλ. 2109320215, 6977273425


Άγριες Μέλισσες: Ποια ηθοποιός της σειράς εξακολουθεί να δουλεύει και ως σερβιτόρα; | Iciao\nΆγριες Μέλισσες: Ποια ηθοποιός της σειράς εξακολουθεί να δουλεύει και ως σερβιτόρα;\nΦέτος πρωταγωνιστεί στην επιτυχημένη σειρά, Άγριες Μέλισσες, υποδυόμενη τη «Δόμνα». Ο λόγος για τη Νεφέλη Κουλούρη. Τη νεαρή ηθοποιό που εξακολουθεί να εργάζεται και ως σερβιτόρα, όπως παραδέχτηκε σε συνέντευξή της το 7 Μέρες Tv. Μπορεί αυτή την περίοδο να βρισκόμαστε σε lockdown και τα καταστήματα εστίασης να είναι κλειστά, ωστόσο η Νεφέλη δηλώνει πως […]\nΔημοσιεύθηκε: 14 Φεβρουαρίου 2021 14:30\nΑρχική > Showbiz > Άγριες Μέλισσες: Ποια ηθοποιός της σειράς εξακολουθεί να δουλεύει και ως σερβιτόρα;\nΦέτος πρωταγωνιστεί στην επιτυχημένη σειρά, Άγριες Μέλισσες, υποδυόμενη τη «Δόμνα».\nΟ λόγος για τη Νεφέλη Κουλούρη.\nΤη νεαρή ηθοποιό που εξακολουθεί να εργάζεται και ως σερβιτόρα, όπως παραδέχτηκε σε συνέντευξή της το 7 Μέρες Tv.\nΜπορεί αυτή την περίοδο να βρισκόμαστε σε lockdown και τα καταστήματα εστίασης να είναι κλειστά, ωστόσο η Νεφέλη δηλώνει πως είναι συνειδητή επιλογή να δουλεύει στο μαγαζί των γονιών της.\nΈρχομαι στην πορεία σου, μετράς έντεκα ενεργά χρόνια στο χώρο του θεάτρου. Πώς ήταν η επαγγελματική σου ζωή μέχρι να σου δοθεί η ευκαιρία να συμμετάσχει στη σειρά;


Η 'μεγάλη εικόνα' οκτώ ιστορικών άλμπουμ\nΟκτώ εξώφυλλα των πιο εμπορικών άλμπουμ με άλλο μάτι. Μια διαφορετική άποψη γι' αυτά και τους καλλιτέχνες (Pics)\nnews247 04 Νοεμβρίου 2014 12:46\nΈτσι, γραφίστες και σχεδιαστές προχώρησαν στο εγχείρημα να τα "πειράξουν", για να αποδώσουν μια πιο ολοκληρωμένη εικόνα για τα εξώφυλλα άλλα και για τους ίδιους τους καλλιτέχνες. Το αποτέλεσμα ήταν εντυπωσιακό.\nNirvana, Nevermind - 1991. Ένα από τα πιο πολυσυζητημένα άλμπουμ όλων των εποχών, απεικονίζει ένα γυμνό μωρό να πιάνεται στο δόλωμα, που δεν είναι άλλο από ένα δολάριο. Η νέα εκδοχή, όμως θέλει έναν καραχαρία αν έλκεται από το μωρό και να το πλησιάζει απειλητικά.\nMichael Jackson, Off The Wall - 1979. Στο αριστούργημα του Michael Jackson, το θλιβερό background του εξωφύλλου και της ζωής του, υποβαθμίζεται από την καθαρή εικόνα του καλλιτέχνη, που δεν προδίδει τίποτα για αυτό.\nThe Beatles, Abbey Road - 1969. Η φωτογραφία του αυθεντικού εξόφφυλου τραβήχτηκε στο φημισμένο δρόμο north London, όπου και ηχογραφήθηκε το άλμπουμ. Όμως, η προσαρμογή θέλει την διάσημη τετράδα να διασχίζει κάποιον αμερικανικό δρόμο, πράγμα που θέλει να δείξει την τεράστια επιρροή τους σε όλο τον πλανήτη.\nFatboy Slim, Why Try Harder - 2006. Το εξώφυλλο αποτελεί την τέλεια ευκαιρία για την απεικόνιση του γνωστού έργου του Ραφαέλλο " Η Μεταμόρφωση", μια αλληγορία για την εναλλακτική φύση της παρουσιάσης.\nBlur, Parklife - 1994. Το εξώφυλλο του άλμπουμ που αποτέλεσε την επιτομή της Βρετανικής Ποπ κουλτούρας, απεικονίζει, ουσιαστικά, το συγκρότημα να προσπαθεί να ξεφύγει, σαν να είναι αυτό το θήραμα.\nBruce Springsteen, Born In The USA - 1984. Οι καλλιτέχνες που διαμόρφωσαν τα εξώφυλλα δήλωσαν ότι "Όταν σκεφτόμαστε την Αμερική, έχουμε στο μυαλό μας συγκεκριμένα στερεότυπα. Επομένως, δεν θα μπορούσε να είναι άλλο από ένα βάν με μπέργκερ".\nJustin Bieber, My World - 2010. Η επέκταση του εξωφύλλου απεικονίζει τον πόπ τραγουδιστή να συλλαμβάνεται από την αστυνομία, πράγμα που σχετίζεται με τα μπλεξίματά του με τον νόμο.\nAdele, 19 - 2008. Η ήρεμη έκφραση του προσώπου της τραγουδίστριας, μετατρέπεται σε ένα αιμοσταγές ζόμπι, που βγαίνει από ένα νεκροταφείο.


Θερινό σχολείο στο πάρκο Αντώνης Τρίτσης | PeristeriNews.gr\nΑρχική » News » Θερινό σχολείο στο πάρκο Αντώνης Τρίτσης\nΚάθε μέρα περίπου 10 παιδιά συμμετέχουν δωρεάν στο Θερινό Σχολείο παίζουν, μαθαίνουν και περνούν ευχάριστα τις ώρες τους.\nΣτα… μαθήματα του θερινού σχολείου μπορούν να συμμετέχουν παιδιά ηλικίας από 5 έως 15 ετών από τις 9:30 το πρωί έως τις 2:30 το μεσημέρι.\n«Τα παιδιά χωρίζονται σε ομάδες και παρακολουθούν εργαστήρια κηπουρικής, μαγειρικής, εικαστικών, κάνουν διαδραστικά παιχνίδια. Ξεκινάμε κάνοντας βόλτα και παρακολουθώντας τα φυτά του πάρκου, τους ζωντανούς οργανισμούς και τα πουλιά. Ακούνε τους ήχους που κάνουν τα πουλιά, οι πάπιες και κατενθουσιάζονται. Έπειτα επισκεπτόμαστε τον λαχανόκηπο που υπάρχει στο πάρκο, κάνουμε και πολλά φυσικά πειράματα και τα παιδιά μαζεύουν κάποια λαχανικά τα οποία κατόπιν κάνουμε μαγειρική ώστε τα παιδιά να τα γευτούν. Το θετικό είναι ότι μαθαίνουν να τρώνε λαχανικά που πριν δεν ήθελαν να φάνε. Μέσα όμως από το παιχνίδι, αφού τα ίδια καλλιεργούν και περιποιούνται τα λαχανικά θέλουν να τα δοκιμάσουν» υπογραμμίζει η κ. Κανάκη και συμπληρώνει ότι «γίνονται και εικαστικά παιχνίδια με χρώματα, ανάλογα την εποχή και τα χρώματα των λαχανικών, μαθαίνουν ανακύκλωση, αλλά έχουμε κι ένα μάθημα για την ανάπτυξη ψηφιακών δεξιοτήτων. Το έχουμε ονομάσει “κώδικα” και αφορά στα πρώτα βήματα και στις πρώτες γνώσεις πληροφορικής. Βέβαια, δεν ξεχνάμε και την κοινωνικοποίηση, καθώς μαθαίνουμε τα παιδιά να επικοινωνούν και να κάνουν παρέα και με παιδάκια που δεν γνώριζαν μέχρι χθες εκτός από τους συμμαθητές τους».\nΕτικέτες: Δυτική Αθήνα, Κύτταρο Εναλλακτικών Αναζητήσεων Νέων, πάρκο Τρίτση


Αγίου Αναστασίου του Πέρσου | ΙΕΡΑ ΜΗΤΡΟΠΟΛΙΣ Γ.Ο.Χ. ΠΕΙΡΑΙΩΣ & ΣΑΛΑΜΙΝΟΣ\nΑγίου Αναστασίου του Πέρσου\nΓραφείο Τύπου 2018-02-05\n05 Φεβ 2018 Γραφείο Τύπου\nΣτον Ιερό ναό Αγίου Γεωργίου Πειραιώς Ιερούργησε ο Σεπτός Ποιμενάρχης μας κ. Γερόντιος, επί τη ευκαιρία της εορτής του Αγίου Αναστασίου του Πέρσου, οπου άγει τα ονομαστήρια του ο εφημέριος του Ι.Ναού π. Αναστάσιος.\nΟ Σεβασμιώτατος στην ομιλία έκανε αναφορά στον βίο του Αγίου, την τόλμη και την προσφορά του, ευχόμενος στον εορτάζοντα π. Αναστάσιο να ακολουθήσει τα βήματα του Αγίου του.\nTags:Αγίου Αναστασίου του Πέρσου\nΤων Αγίων Αθανασίου και Κυρίλλου.\nΜακεδονία ξακουστή του Αλεξάνδρου η χώρα.


Έβρος - Βίντεο ντοκουμέντο: Τούρκοι και μετανάστες προσπαθούν να ρίξουν το φράχτη - Σκληρές «μάχες» | Newsbomb Cyprus\n08 Μαρτίου 2020 20:22\nΑνανεώθηκε08 Μαρτίου 2020 20:23\nΈβρος - Βίντεο ντοκουμέντο: Τούρκοι και μετανάστες προσπαθούν να ρίξουν το φράχτη - Σκληρές «μάχες»\nΓια 10η μέρα συνεχίστηκε σήμερα η «πολιορκία» στα ελληνοτουρκικά σύνορα στον Έβρο, με την προκλητικότητα της τουρκικής πλευράς να προκαλεί μεγάλη ανησυχία και εύλογα ερωτήματα για το πού θα μπορούσαν να φτάσουν τα πράγματα. Η δημοσιογράφος Νεφέλη Σκαρλίδου βρίσκεται στον Έβρο και μεταδίδει για το Newsbomb.gr όλα όσα συμβαίνουν στην περιοχή.\nΤα βίντεο και οι φωτογραφίες που έρχονται στο «φως» της δημοσιότητας αποτυπώνουν το πόσο έκρυθμη είναι η κατάσταση στην περιοχή. Χημικά, φωτιές και εντάσεις γύρω από τον φράκτη, συνθέτουν την εικόνα που αντιμετωπίζουν οι άνδρες της Ελληνικής Αστυνομίας και του Στρατού.\nΟι τουρκικές δυνάμεις, από νωρίς το πρωί του Σαββάτου, «έστησαν» ένα σκηνικό έντασης, κάνοντας ρίψη χημικών, ανάβοντας φωτιές και χρησιμοποιώντας αβολίδωτα πυρά, τα οποία δημιουργούν ισχυρό θόρυβο, με την ελληνική πλευρά να απαντά με ρίψεις νερού.\nΚαθ΄ όλη την διάρκεια της ημέρας, σημειώθηκαν τουλάχιστον τέσσερις φορές παρόμοια επεισόδια, με τις δυνάμεις της ελληνικής πλευράς να παραμένουν προσηλωμένες στη φύλαξη των συνόρων και να απαντούν με ρίψεις νερού και δακρυγόνων. Σύμφωνα με κυβερνητικές πήγες, μετανάστες συγκεντρώνονταν γύρω από Τούρκους αστυνομικούς, με φανερές κινήσεις και χειρονομίες συνεννόησης.\nΙδιαίτερη όμως εντύπωση έχει προκαλέσει η προσπάθεια φερόμενων προσφύγων και μεταναστών να γκρεμίσουν τον φράχτη στον Έβρο. Ένα νέο βίντεο που ήρθε στο «φως» της δημοσιότητας τους δείχνει μετανάστες να επιχειρούν με σχοινί ή συρματόσκοινο να τραβήξουν μέρος του φράχτη.\nΔείτε το νέο βίντεο-ντοκουμέντο:\nΑπό το πρωί της Κυριακής και ενώ τα επεισόδια κόπασαν, οι Έλληνες συμπληρώνουν συρματοπλέγματα όπου κρίνεται πως ο φράχτης είναι τρωτός προκειμένου να είναι έτοιμος σε περίπτωση που μετανάστες αλλά και οι ίδιοι οι Τούρκοι προσπαθήσουν να τον γκρεμίσουν.\nΠάνω από 41.060 αποτροπές\nΈχουν γίνει 293 συλλήψεις.Έχει αποτραπεί η παράνομη είσοδος σε 41.060 περιπτώσεις.Αποφασισμένοι να φθάσουν στα άκρα\nΑκόμα ένα βίντεο-ντοκουμέντο αποδεικνύει ότι οι Τούρκοι είναι αποφασισμένοι να προκαλέσουν σοβαρό επεισόδιο. Βίντεο που κάνει τον γύρο του Διαδικτύου απεικονίζει έναν Τούρκο αστυνομικό να εκτοξεύει σκοπίμως χημικά με όπλο προς τις ελληνικές δυνάμεις.\n«Αυτό είναι ακόμη η αρχή» δήλωσε ο Τούρκος υπουργός και στέλνοντας μήνυμα στους μετανάστες που επιχειρούν περάσουν τα σύνορα είπε: «Ο καιρός είναι τώρα ζεστός και θα ζεστάνει κι άλλο. Έχουμε από 200 χιλιόμετρα σύνορα με την Ελλάδα πάνω στη γραμμή του Έβρου. Δυστυχώς είχαμε ξηρασία φέτος στα Βαλκάνια. Η στάθμη του νερού έχει πέσει στα 40-45 εκατοστά. Μπορείτε να περάσετε περπατώντας. Ο Μητσοτάκης δεν έχει την ικανότητα να ‘κρατήσει’ τα σύνορα. Να δείτε τι έχει να γίνει. Τα προηγούμενα δεν είναι τίποτα».


POROSNEWS: ΤΟ ΠΑΜΕ ΠΛΑΤΕΙΑ ΒΡΙΣΚΕΙ ΠΟΛΛΟΥΣ ΑΓΑΝΑΚΤΙΣΜΕΝΟΥΣ\n4.430 μπορεί να παρευρεθούν\n217.667 δεν έχουν απαντήσει ακόμη\n5.989 δεν θα παρευρεθούν\nΕΩΣ ΣΤΙΓΜΗΣ ΜΕΣΑΝΥΚΤΑ 26 ΜΑΙΟΥ:ΕΔΩ\nΟ ΠΟΡΟΣ ΘΑ ΣΥΜΜΕΤΕΧΕΙ ΦΥΣΙΚΑ ΣΤΗΝ ΔΙΚΗ ΤΟΥ ΠΛΑΤΕΙΑ (ΠΑΤΗΣΤΕ Ε Δ Ω ΝΑ ΔΗΛΩΣΕΤΕ ΣΥΜΜΕΤΟΧΗ)\nΚΑΙ ΤΟ ΡΑΝΤΕΒΟΥ ΓΙΑ ΤΟ ΑΡΓΟΣΤΟΛΙ ΠΟΥ ΚΑΘΕ ΜΕΡΑ ΣΥΓΚΕΝΤΡΩΝΕΙ ΚΑΙ ΠΕΡΙΣΣΟΤΕΡΟ ΚΟΣΜΟ ΕΙΝΑΙ ΑΥΡΙΟ ΣΤΙΣ 20:00 , Η ΝΕΑ ΕΚΔΗΛΩΣΗ ΝΑ ΔΗΛΩΣΕΤΕ ΣΥΜΜΕΤΟΧΗ ΕΙΝΑΙ Ε Δ Ω\nΑύριο Παρασκευή 27 Μάη η συνάντηση έχει οριστεί για τις 8 καθώς παρατηρείται αύξηση του κόσμου καθώς βραδιάζει. Είναι σημαντικό όμως να είμαστε όσο γίνεται συνεπείς με την ώρα προσέλευσης και να μένουμε όσοι περισσότερο μπορούμε.\nΣτις 9 θα προβληθεί το ντοκυμαντέρ Debtocracy (Χρεοκρατία) και θα ακολουθήσει ανοιχτή συζήτηση για τον περεταίρω συντονισμό της δράσης μας. Καλό θα ήταν να προκύψει ένα αρχικό κείμενο για δημοσίευση στο δίκτυο και στα ΜΜΕ (τοπικές εφημερίδες, τηλεόραση και ραδιοφωνικούς σταθμούς).\nΜια ιδέα που ακούστηκε από πολλούς είναι να μεταφερόμαστε κάθε μέρα σε διαφορετική πλατεία (και γιατί όχι και σε άλλα μέρη του νησιού προσεχώς – Ληξούρι, Σάμη, Λειβαθώς, Έρυσος, Πόρος λαμβάνετε;). Αυτό έχει ως θετικό το ζωντάνεμα του τόπου και ως αρνητικό την αμφιβολία για την έγκαιρη ενημέρωση όσων δεν μπαίνουν καθημερινά στο Facebook, καθώς πολλοί ενημερώνονται στόμα με στόμα\nΓια την ώρα, η μεγαλύτερη βοήθεια που μπορούμε όλοι να προσφέρουμε είναι η διάδοση της είδησης ότι ΚΑΤΙ ΓΙΝΕΤΑΙ ΕΔΩ και κυρίως η ζωντανή μας παρουσία!!! Ας μην αφήσουμε κι αυτήν την ευκαιρία να πάει χαμένη. Όχι άλλη μεμψιμοιρία, όχι άλλη κατάθλιψη! Είμαστε απογοητευμένοι αλλά αρνούμαστε να γίνουμε απεγνωσμένοι! Η ελευθερία, η υγεία, η παιδεία, το δικαίωμα στην εργασία, μα πάνω απ’ όλα η αξιοπρέπεια δεν χαρίζονται, κερδίζονται με αγώνες!\nΌλοι στην Πλατεία αύριο Παρασκευή στις 8!


Διαφορά επιπέδου - ebasket.gr\nΚεντρική Basket League ΑΕΚ Διαφορά επιπέδου\nΑΕΚ Κογκαλίδης Παναθηναϊκός Ψαγμένα\nΔημοσίευση στις 12/05 10:01\nΑς ξεκινήσουμε με απλές παραδοχές και σκέψεις. Η σεζόν για την ΑΕΚ δεν είναι απλά πετυχημένη, είναι κάτι παραπάνω. Όχι μόνο τρύπησε το ταβάνι, αλλά τρύπησε και τα σύννεφα που ήταν πάνω από το ταβάνι της, κατακτώντας δύο τίτλους. Ο ένας -όποιον εκ των δύο προτιμάτε- ήταν η επιτομή της επιτυχίας. Οι δύο…\nΟποιαδήποτε ομάδα στη θέση της ΑΕΚ θα ήταν… σε άλλο γήπεδο. Για παίκτες πιο μπαρουτοκαπνισμένους και συνηθισμένους σε κατακτήσεις τίτλων, το να φτάσεις σε μια από τις κορυφές της Ευρώπης (κι ας μην είναι η υψηλότερη) δεν είναι εύκολα διαχειρίσιμη κατάσταση. Ως εκ τούτου, λογική η εικόνα που έδειξαν απόψε στο «Νίκος Γκάλης».\nΚαλά όλα αυτά, αλλά το 115-85 δείχνει τη διαφορά επιπέδου. Και δεν είναι μόνο οι 30 πόντοι, αλλά ο τρόπος που έφτασαν στην εμφατική νίκη, με τον Λεκαβίτσιους να βγάζει (από άποψη χρόνου παραμονής εντός των τεσσάρων γραμμών) το πιο… βαρύ μεροκάματο (έπαιξε 22.26’’). Από τους starter -την αρχική πεντάδα- μόνο ο Λοτζέσκι έμεινε 20 λεπτά στο παιχνίδι, οι υπόλοιποι λίγο λιγότερο.\nΔείτε, όμως, και την άλλη εικόνα. Ο Παναθηναϊκός έπαιζε απέναντι στην κάτοχο του Τσάμπιονς Λιγκ, την ομάδα που τον «πλήγωσε», αποκλείοντας τον από τα ημιτελικά. Κι ήταν το πρώτο ματς της ΑΕΚ, μόλις μια εβδομάδα μετά τον θρίαμβο. Ο κόσμος δεν συγκινήθηκε ιδιαίτερα, οι εξέδρες ήταν μισογεμάτες (ή μισοάδειες, ανάλογα το πώς βλέπετε το έργο), το ενδιαφέρον περιορισμένο.\nΑν απόψε οι «πράσινοι» έπαιζαν με την Μπαρτσελόνα, τη Ρεάλ, την ΤΣΣΚΑ, τον Ολυμπιακό, θα είχε τέτοια εικόνα το γήπεδο; Πόσο μάλλον όταν τα εισιτήρια πήγαιναν για καλό σκοπό. Διαφορά επιπέδου.\nΚαθένας μπορεί να βαφτίσει το κρέας ψάρι, για να νιώσει καλά με τον εαυτό του, αλλά πάλι κρέας τρώει. Το χρηματιστήριο του μπάσκετ είναι αξιόπιστο, ελάχιστες οι φούσκες, και μια ομάδα που κοστίζει το 1/3 (ίσως και λιγότερο) των χρημάτων της άλλης, κατά κανόνα χάνει. Στον κανόνα υπάρχουν εξαιρέσεις κι αυτό το είδαμε στο Κύπελλο. Γι’ αυτό, άλλωστε, η επιτυχία της ΑΕΚ, να κατακτήσει το τρόπαιο κερδίζοντας τους δύο «αιώνιους» είναι… εφάμιλλη της κατάκτησης του Τσάμπιονς Λιγκ. Όχι ως προς τη δόξα, αλλά ως προς τον βαθμό δυσκολίας.\nΠροηγούμενο Μπερτομέου: “Δεν νομίζω ότι θα φύγει κάποια ομάδα από την Ευρωλίγκα”\nΕπόμενο Οι αθλητικές μεταδόσεις της ημέρας (12/5)


Το δικαίωμα επέκτασης στα 12 μίλια, το casus belli και η άποψη Χρυσοχοϊδη - Akroama.gr\nΤο περιεχόμενο αλλά και τα λόγια της παρέμβασης του κ. Μητσοτάκη για τα 12νμ, μια συζήτηση που άνοιξε ο Μιχάλης Χρυσοχοϊδης.\nΤέλος στη συζήτηση που άνοιξε με αφορμή την αποστροφή του υπουργού Προστασίας του Πολίτη Μιχ. Χρυσοχοϊδη περί εθνικισμού όσων ζητούν την επέκταση στα 12 μίλια, επιδίωξε να βάλει ο πρωθυπουργός Κυρ. Μητσοτάκης, κλείνοντας την τριήμερη διαδικασία επί της προτάσεως δυσπιστίας του ΣΥΡΙΖΑ κατά του υπουργού Οικονομικών.\nΤο περιεχόμενο αλλά και τα λόγια της παρέμβασης του κ. Μητσοτάκη ήταν «ζυγισμένα» έτσι ώστε να μην δοθεί η εντύπωση ότι “άδειασε” τον υπουργό του και ταυτοχρόνως να μην τροφοδοτηθεί περαιτέρω η συζήτηση που λόγω της παρέμβασης Χρυσοχοϊδη άνοιξε στο εσωτερικό της ΝΔ, η οποία, ωστόσο, δύσκολα θα κλείσει.\nΚαι αυτό, γιατί ο κ. Μητσοτάκης σημείωσε μεν ότι το δικαίωμα επέκτασης των χωρικών υδάτων στα 12 ναυτικά μίλια είναι μονομερές και αναφαίρετο δικαίωμα της χώρας, το οποίο δεν αμφισβητείται και δεν τίθεται υπό αίρεση ( σσ όπως είχε σημειώσει και νωρίτερα ο υπουργός Εξωτερικών Ν. Δένδιας ), προχώρησε, ωστόσο, σε δύο επιπλέον αναφορές:\n-,Oτι είναι γνωστό γιατί δεν έχουν επεκταθεί από καμία κυβέρνηση τα χωρικά ύδατα στο Αιγαίο , όπου υπάρχει το casus belli”, κάτι που για πρώτη φορά υπογραμμίζεται δημοσίως, και\n-Ότι υποχρέωση της χώρας είναι να υπερασπίζεται την κυριαρχία της στη θάλασσα στα έξι μίλια και στον εναέριο χώρο στα 10, εξ ού και κάθε παραβίαση του εθνικού εναέριου χώρου αναχαιτίζεται.\nΗ τελευταία αυτή επισήμανση του πρωθυπουργού, συνδέεται ήδη από αντιπολιτευτικά μέσα με την τοποθέτηση που είχε κάνει προ ημερών ο υπουργός Επικρατείας κ. Γιώργος Γεραπετρίτης, η οποία επίσης είχε προκαλέσει αντιπαραθέσεις με την αντιπολίτευση.\nΟ κ. Μητσοτάκης, πάντως, «πέταξε» πίσω στον κ. Τσίπρα το γάντι, σημειώνοντας ότι «σε αυτά τα έδρανα ευθεία όπως βλέπω θυμάμαι ότι καθόταν ο κ.Καμμένος ο συνέταιρος σας. Αυτός δεν ήταν εθνικιστής; Δεν σας ενοχλούσε που αυτοπροσδιοριζόταν ως εθνικιστής τότε; Αλλά ήταν η βολική συμμαχία για να παραμείνετε στην εξουσία».\nΕπίσης, θέλοντας να αντικρούσει την κριτική της αξιωματικής αντιπολίτευσης, σημείωσε απευθυνόμενος προς τον κ. Τσίπρα : «Γνωρίζετε επίσης πολύ καλά ότι και επί δικών σας ημερών υπήρξαν ουκ ολίγες NAVTEX της Τουρκίας που έγιναν εντός της ζώνης μεταξύ εξι και 12 ναυτικών μιλίων όπως υπήρχαν αντίστοιχες ελληνικές, που έγιναν στις αντίστοιχες περιοχές».\nΥπενθυμίζεται ότι η αναφορά του κ. Χρυσοχοϊδη για εθνικισμό όσων μιλούν για επέκταση στα 12 ναυτικά μίλια έγινε αντικείμενο έντονης κριτικής από την αξιωματική αντιπολίτευση.\nΣτην αντιπαράθεση παρενέβη νωρίτερα χθες ο αντιπρόεδρος της κυβέρνησης Παναγιώτης Πικραμμένος τονίζοντας ότι: «Δεν διανοούμαι, δεν μπορώ να διανοηθώ ότι μπορεί ο οιοσδήποτε να αμφισβητήσει το δικαίωμα της χώρας μας να επεκτείνει την αιγιαλίτιδα ζώνη στα δώδεκα μίλια όποτε η χώρα το κρίνει χρήσιμο. Δεν υπάρχει καμία αμφιβολία περί αυτού».\n«Με εντυπωσιάζει η στροφή ενός κόμματος που πριν λίγο καιρό υποστήριζε δια του αρχηγού του πως δεν υπάρχουν θαλάσσια σύνορα και σήμερα ξορκίζει την κυβέρνηση να επεκτείνει τα χωρικά ύδατα στα 12 ναυτικά μίλια», σχολίασε από την πλευρά του ο υπουργός Αμυνας Ν. . Παναγιωτόπουλος υπογραμμίζοντας ότι στην παρούσα φάση το δικαίωμα επέκτασης των χωρικών υδάτων στα 12 ναυτικά μίλια «αποτελεί δυνητικό κυριαρχικό δικαίωμα και στη σφαίρα της προστασίας που καλύπτεται από τις Ένοπλες Δυνάμεις δεν περιέχονται τα δυνητικά κυριαρχικά δικαιώματα αλλά τα απόλυτα»…\nPrevious Post Previous Post Λινού: Αν δεν αποδώσουν τα μέτρα σε μια βδομάδα θα διπλασιαστούν τα κρούσματα\nNext Post Next Post Νίκος Καζαντζάκης, ο πιο μεταφρασμένος σύγχρονος έλληνας συγγραφέας